
Dekretimi i Planit Operativ Emergjent Lokal
Me autoritetin tim të dhënë dhe në bazë Ligjit mbi Qeverisjen Lokale dhe nenin 91, pika 1.2 TË LIGJIT NR. 04/L- 027 PËR MBROJTJE NGA FATKEQËSITË NATYRORE DHE FATKEQËSITË TJERA, si kryetar i Komunës së Rahovecit me autoritetin përfundtar për menaxhimin emergjent në Komunë, Unë shpall Planin Operativ Emergjent Lokal (“Planin 001”) të Komunës. 
POEL për Komunën e Rahovecit ofron reagimin ndaj emergjencave dhe fatkeqësive me qëllim të: shpëtimit të jetëve, mbrojtjes së shëndetit publik, sigurisë dhe të mirave materiale, restaurimin e shërbimeve esenciale, dhe për të mundësuar dhe asistuar në rimëkëmbjen ekonomike.

Në bazë të nenit 46, pika 2 të LIGJIT NR. 04/L-027 PËR MBROJTJE NGA FATKEQËSITË NATYRORE DHE FATKEQËSITË TJERA,
POE është në pajtim me Sistemin e Integruar të Menaxhimit të Emergjencave në Republikën e Kosovës, Planin e Vlerësimit të Rrezikut për Komunën e Rahovecit dhe në harmoni me Planin e Reagimit Kombëtar.

Drejtori Komunal për Mbrojtje dhe Shpëtim ose Koordinatori\Zyrtari i Menagjimit Emenagjent i Komunës  së Rahovecit është përgjegjës për aktivizimin e Qendrës Operative Emergjente (QOE) me qëllim të drejtimit të operacioneve emergjente komunale.
Për më tepër, Koordinatori\Zyrtari i Menaxhimit Emenagjent i Komunës gjithashtu është i autorizuar që në koordinim me Kryetarin e Komunës, në bazë të nenit 47 të LIGJIT NR. 04/L-027 PËR MBROJTJE NGA FATKEQËSITË NATYRORE DHE FATKEQËSITË TJERA, ta plotësoj/amandamentoj Planin, sipas nevojës për ofrimin dhe krijimin e sigurisë dhe shëndetit të vazhdueshëm të banorëve dhe të mirave materiale të Komunës.
Sipas Planit, kryesuesi i secilës drejtori, sektor të Komunës do të caktoj nga një udhëheqës dhe së paku nga një zëvendës për  drejtorinë, sektorin përkatës.

Ky Dekret hyn në fuqi me nënshkrimin e tij dhe mbetet në fuqi të plotë derisa të amandamentohet apo shfuqizohet nga dekretet tjera.

____________________________________

Kryetari i Komunës së Rahovecit
z. Smajl Latifi
 Data, Muaji, 2026

REGJISTRI I NDRYSHIMEVE/FRESKIMI
Të gjitha plotësimet e këtij dokumenti duhet të përcillen. Ky seksion duhet të përfshij një lloj formati për të bërë një gjë të tillë. Së paku duhet të përmbajë: datën e ndryshimit, faqen apo seksionin e ndryshuar, emrin dhe titullin e personit që ka bërë ndryshimin.

Hyrje

Ky dokument është Plan Operativ Emergjent Lokal i Komunës së Rahovecit. Kriza dhe emergjenca mund të ndodh në çdo kohë dhe mundë të godas një person, një ndërtesë të vetme apo tërë komunitetin. Emergjencat shkaktojnë konfuzion dhe stres për të gjithë të përfshirët në të. Në mënyrë që të minimizohen këto efekte, aktivizimi dhe implementimi fillestar i Planit të Reagimit Emergjent duhet të bëhet në mënyrë të qetë dhe të qëndrueshme. Implementimi efikas i planit do të ofroj drejtim të qartë, përgjegjësi dhe vijimësi të kontrollit, për zyrtarët kryesorë dhe administratorët. Ideja themelore e çdo Plani të Reagimi Emergjent të ndërtuar mirë është minimizimi i rreziqeve të mundshme ndaj individëve dhe të mirave materiale gjatë një emergjence. Me qëllim të zvogëlimit të rrezikut të një emergjence, duhet të bëhen vlerësime dhe përmirësime sipas nevojës  të planit emergjent.
A. Qëllimi, fushëveprimi, situata dhe supozimet në Komunën e Rahovecit
1.  Qëllimi

Plani Operativ Emergjent Lokal (POEL) i Komunës së Rahovecit nxirret në përputhje me Ligjin Nr. 04/L-027 për Mbrojtje nga Fatkeqësitë Natyrore dhe Fatkeqësitë e tjera dhe aktet nënligjore përkatëse, si dokument themelor për planifikimin dhe organizimin e mbrojtjes nga fatkeqësitë natyrore dhe fatkeqësitë tjera në territorin e Komunës së Rahovecit.

Plani Operativ Emergjent Lokal  (POEL) i Komunës së Rahovecit mbështetet në Dokumentin e Vlerësimit të Rrezikut nga Fatkeqësitë Natyrore dhe Fatkeqësitë tjera të Komunës së Rahovecit, i cili identifikon rreziqet natyrore, njerëzore dhe teknologjike që mund të ndodhin brenda territorit të komunës së Rahovecit.

Qëllimi i këtij Plani është të përcaktojë sistemin e organizimit, drejtimit dhe koordinimit të aktiviteteve për parandalimin, zvogëlimin dhe zbutjen e  rrezikut, gatishmërinë, reagimin dhe rimëkëmbjen nga fatkeqësitë natyrore dhe fatkeqësitë tjera.

POEL përcakton:

· Strukturat përgjegjëse për menaxhimin e emergjencave në nivel komunal;

· Rolet dhe përgjegjësitë e institucioneve komunale dhe subjekteve tjera relevante;

· Procedurat operacionale për aktivizimin, mobilizimin dhe bashkërendimin e resurseve;

· Masat për mbrojtjen e jetës dhe shëndetit të qytetarëve, pronës, trashëgimisë kulturore dhe mjedisit;

· Masat për rikthimin e funksionimit normal të institucioneve dhe jetës në komunitet pas përfundimit të situatës emergjente.

Ky Plan shërben si dokument obligativ për të gjitha strukturat komunale dhe subjektet e përfshira në sistemin e mbrojtjes nga fatkeqësitë, duke siguruar veprim të koordinuar, efikas dhe në përputhje me legjislacionin në fuqi.
2. Fushëveprimi

Ky plan është i detyrueshëm për të gjitha institucionet dhe subjektet e përfshira në menaxhimin e emergjencave në territorin e Komunës së Rahovecit:

· Organet komunale dhe drejtoritë përkatëse;

· Shërbimet e emergjencës (policia, zjarrfikësit, shërbimet emergjente mjekësore);

· Institucionet shëndetësore dhe arsimore;

· Ndërmarrjet publike dhe operatorët e infrastrukturës kritike;

· Sektorin privat dhe organizatat joqeveritare;

· Vullnetarët dhe strukturat mbështetëse të komunitetit.
POEL përfshin të gjitha fazat e ciklit të menaxhimit të emergjencave, me theks të veçantë në reagimin operativ dhe koordinimin e burimeve. Ai përfshin:

· Mekanizmat e alarmimit, njoftimit dhe informimit publik;

· Aktivizimin e Shtabit Komunal për Menaxhimin e Emergjencave;

· Mobilizimin dhe dislokimin e resurseve lokale si dhe kërkesën për mbështetje rajonale/qendrore;

· Koordinimin horizontal (ndërmjet institucioneve komunale) dhe vertikal (me nivelin qendror);

· Sigurinë dhe shëndetin e personelit të angazhuar;

· Organizimin e funksioneve mbështetëse emergjente (FME).
         Konceptet Kryesore
Konceptet kryesore që pasqyrohen në tërësinë e këtij plani janë:
a. Menaxhimi sistematik dhe i koordinuar i incidenteve përfshin protokollet për:

· Veprim të koordinuar ndërmjet të gjitha strukturave dhe institucioneve përgjegjëse;
· Alarmim, njoftim dhe shkëmbim të shpejtë të informacionit ndërmjet akterëve relevantë;
· Mobilizim të resurseve lokale, rajonale dhe plotësimin e kapaciteteve të komunës me mbështetje shtesë;
· Operim efektiv në rrethana të kërcënimeve të ndryshme dhe niveleve të ndryshme të kërcënimit; dhe
· Integrimin e funksioneve të menaxhimit të krizës dhe pasojave. 
b. Njoftimi dhe dislokimi proaktiv i resurseve në reagim ndaj ngjarjeve shkatërruese në bashkëveprim me të gjitha subjektet sa herë që është e mundur.
c. Organizimi i përpjekjeve ndërinstitucionale për minimizimin e dëmeve, rikthimin e zonave të prekura në gjendjen e para incidentit nëse është e mundur dhe/ose zbatimin e programeve për zbutjen e cenueshmërisë ndaj ngjarjeve të ardhshme.
d. Koordinimi i sigurisë dhe shëndetit të punonjësve, përfshirjes së sektorit privat dhe aktiviteteve tjera që janë të zakonshme për shumicën e incidenteve.
e. Organizimi i FME-ve për lehtësimin e shpërndarjes së resurseve, aseteve dhe asistencës kritike. Subjektet përkatëse janë ngarkuar për të udhëhequr ose mbështetur FME-të në bazë të autoritetit, resurseve dhe kapaciteteve të tyre.
f. Sigurimi i mekanizmave për koordinim vertikal dhe horizontal, komunikim dhe shkëmbim të informacionit në reagim ndaj kërcënimeve ose incidenteve. Këto mekanizma lehtësojnë koordinimin midis subjekteve komunale dhe strukturave rajonale, si dhe midis sektorit publik dhe privat.
g. Hartimi i planeve dhe procedurave plotësuese të detajuara operative, taktike dhe specifike sipas llojit të rrezikut.
h. Sigurimi i bazës për planifikim, trajnim, ushtrime, vlerësim dhe shkëmbim të informacionit ndërkomunal.
Ky plan synon të sigurojë një qasje të unifikuar, të koordinuar dhe gjithëpërfshirëse për përgatitjen, reagimin, rimëkëmbjen dhe zvogëlimin e rrezikut nga incidentet dhe emergjencat e ndryshme
Elementet e Planit

 Plani Operativ Emergjent Lokal përbëhet nga plani bazik, shtojcat, anekset e Funksioneve Mbështetëse Emergjente (FME) dhe anekse të tjera.
Plani bazik përshkruan qasjen e Komunës së Rahovecit ndaj reagimit dhe menaxhimit të emergjencave, duke përcaktuar politikat, organizimin dhe përgjegjësitë e institucioneve gjatë situatave emergjente.

Shtojcat përmbajnë definicionet e termave dhe shkurtesave të përdorura në plan, si dhe elemente mbështetëse si skica, tabela dhe forma operative.

Anekset e funksioneve mbështetëse emergjente trajtojnë në mënyrë të detajuar përgjegjësitë dhe veprimet operative të institucioneve për realizimin e funksioneve emergjente, ndërsa anekset për incidente specifike adresojnë nevojat shtesë të planifikimit dhe reagimit për skenarë të veçantë emergjentë.

3.  Përshkrimi i situatës
Komuna e Rahovecit shtrihet në pjesën jugperëndimore të Republikës së Kosovës dhe karakterizohet nga një territor i përzier fushor dhe kodrinor-malor, me vendbanime urbane dhe rurale të shpërndara në disa fshatra. Pozita gjeografike, kushtet klimatike kontinentale dhe zhvillimi ekonomik i bazuar kryesisht në bujqësi, veçanërisht në vreshtari dhe prodhimtari bujqësore, ndikojnë drejtpërdrejt në profilin e rrezikut të komunës.
3.1. Karakteristikat
a. Shtrirja;

Rahoveci është qytet dhe komunë që shtrihet në pjesën jug-perëndimore të Kosovës.

Komuna e Rahovecit ka një sipërfaqe prej afërsisht 275.89 km², territori i saj ndodhet në hemisferën veriore dhe shtrihet ndërmjet:

             42°30’ dhe 42°50’ gjerësi gjeografike veriore ;
              20°21’ dhe 20°55’ gjatësi gjeografike lindore.

Komuna e Rahovecit shtrihet rreth 60 km larg Prishtinës (distancë rrugore), në jugperëndim të kryeqytetit,
Komuna e Rahovecit kufizohet:

· në veri me komunën e Klinës (rreth 40 km);
· në verilindje me komunën e Malishevës (rreth 16 km);
· në lindje me komunën e Suharekës (rreth 17 km);

· në juglindje me komunën e Mamushës (rreth 15 km);

· në jug me komunën e Prizrenit (rreth 25 km);

· në perëndim me komunën e Gjakovës (rreth 22 km).
Harta 1. Pozita gjeografike e komunës së Rahovecit
[image: image1.emf]
Sipas statistikave të vitit 2024 (ASK), Komuna e Rahovecit ka rreth 41,799 banorë, prej të cilëve:

        13,642 banorë në zonën urbane (qytet);

        28,157 banorë në zonat rurale (fshatra).

Shtrirja gjeografike e territorit paraqet karakteristika të ndryshme fizike dhe rreziqe të veçanta natyrore. Pjesa verilindore është kryesisht kodrinore dhe e pyllëzuar, duke qenë e ekspozuar ndaj rrezikut nga zjarret. Në anën jugperëndimore, territori është më i ulët dhe shtrihet përgjatë lumit Drini i Bardhë, çka e bën këtë zonë të cenueshme ndaj përmbytjeve. Zona urbane është e dendur dhe me pjerrësi të ndryshme të terrenit, me rrezik nga vërshimet dhe zjarret. Gjithashtu, pozita gjeografike ndërmjet komunave fqinje dhe struktura e përzier urbane-rurale ndikojnë drejtpërdrejt në zhvillimin ekonomik e bujqësor, si dhe në profilin e rrezikut të komunës në kuadër të planifikimit emergjent.
b. Gjeografia
· Komuna e Rahovecit ka një sipërfaqe prej rreth 275.89 km². Vendbanimet janë të përqendruara në lartësi mbidetare që variojnë nga 310 m (pjesa e re e Krushës së Madhe, pranë bregut lindor të lumit Drini i Bardhë) deri në 1,038 m (në majën e bjeshkës së fshati Zatriqi). Kjo larmi e lartësive ka ndikim të drejtpërdrejtë në klimën lokale, rrjedhjen e ujërave dhe menaxhimin e emergjencave natyrore.
Rrjeti hidrografik:
· Në territorin e Komunës së Rahovecit, lumi më i madh është Drini i Bardhë, i cili përbën ujëmbledhësin kryesor të degëve dhe përroskave të zonës. Lumi nuk buron brenda territorit të komunës, por rrjedh për rreth 30 km nëpër territorin e saj dhe në disa segmente shërben si kufi natyror me komunat përreth (Prizren, Gjakovë, Malishevë dhe Klinë).
                                          Harta 2. Rrjeti hidrografik në komunën e  Rahovecit,

· Lumenjtë dhe përroskat kryesore të Komunës së Rahovecit që derdhen në Drinin e Bardhë janë:

Lumi Drinas – degë kryesore që shkon drejt Drinit të Bardhë.

Lumi Rimnik – kalon nëpër territorin e Rahovecit, bashkohet me degë të tjera dhe pastaj derdhet në Drinin e Bardhë.

Lumi Polluzha (Palluzhë) – Lumë që bashkohet drejtpërdrejt me Drinin e Bardhë.

Lumi Bellaja, në këtë lumë bashkohen deget e lumit  Duhlle dhe lumi Sopniqit.

Lumi Hoça – buron në fshatin Hoçë e Madhe, merr degë të vogla dhe më pas derdhet në Drinin e Bardhë.

· Lumenjë, Përroska dhe degë të tjera të rëndësishme:
Lumi Duhllo – formohet nga burime të ndryshme brenda Rahovecit dhe bashkohet me degë të tjera para derdhjes në Drinin e Bardhë.

Lumi Sopniq – buron nga zonat malore të Drenocit dhe kalon nëpër fshatin Nushpal dhe bashkohet me degë të tjera para derdhjes në Drinin e Bardhë.
· Burimet ujore të tjera:
 Në territorin e komunës ka një numër të burimeve dhe përroskave të vogla, të cilat kontribuojnë në rrjetin hidrografik dhe furnizimin me ujë sipërfaqësor. Disa nga zonat kryesore ku ndodhen këto burime janë: Zatriq, Koznik, Rahovec, Hoçë të Madhe, Zoqi, Opterushë, Drenoc dhe fshatra të tjerë.

Këto ujë rrjedha përbëjnë potencial të konsiderueshëm për rrezik nga vërshimet gjatë reshjeve intensive dhe kërkojnë monitorim të vazhdueshëm.
	Tabela: Reshjet mesatare në rrafshi e Dukagjinit për vitet 2015-2023

	Tabela: Reshjet mesatare për vit, 2015-2023 
	2015
	2016
	2017
	2018
	2019
	2020
	2021
	2022
	2023

	Rrafshi i Dukagjinit
	683.9
	948.7
	701.1
	663.3
	696.9
	654.9
	906.9
	730.2
	830.4


Liqeni i Radoniqit
Liqeni i Radoniqit, megjithëse nuk ndodhet brenda territorit administrativ të Komunës së Rahovecit dhe mund të ketë ndikim të konsiderueshëm.

Në rast tërmeteve të forta ose dëmtimeve të strukturës së digës, ekziston mundësia teorike e çarje/dëmtim të digës së liqenit.
 Një ngjarje e tillë mund të shkaktojë pasoja të rënda për disa zona të Komunës së Rahovecit.

Zonat që potencialisht mund të preken nga përmbytjet përfshijnë: Dibidol, Dejnë, Ratkoc, Gegjë, pjesërisht Qifllak, Xërxë, Fortesë dhe Krushë e Madhe.
Harta 3. Rrjedha e Radoniqit në K. Rahovecit në rastë shperthimi të digës se Radoniqit.

Megjithatë, duhet theksuar se Liqeni i Radoniqit monitorohet në mënyrë të vazhdueshme nga institucionet përgjegjëse. Kontrolli teknik i digës realizohet:

· Monitorim i përditshëm i parametrave teknikë;

· Kontroll teknik më i detajuar çdo 3 deri në 6 muaj;

· Inspektim i plotë vjetor me raport teknik;

· Auditim strukturor dhe gjeoteknik çdo 3–5 vjet.
Këto masa të kontrollit dhe monitorimit kontribuojnë në uljen e ndjeshme të rrezikut të mundshëm nga kjo infrastrukturë ujore.
Në rast nevoje për evakuim të banorëve nga zonat e rrezikuara, do të përdoren këto rrugë evakuimi: rruga Saroshë - Polluzhë - Drenoc - Rahovec,  rruga Ratkoc - Bratotin - Drenoc - Rahovec, rruga Ratkoc (nga vreshtat) - Sopniq - Fortesë - Rahovec, rruga fushore Malsi e Vogel - Sopniq - Fortes - Rahovec, rruga Malësi e Vogël - Gexhë - Xërxë - Rahovec. 

Rrjeti rrugor në komunën e Rahovecit përbëhet si më poshtë: 
     Rrugë nacionale: M9.1 Gjakovë - Prishtinë;  
     Rrugë regjionale: R107 Prizren - Gjakovë;
     Rrugë regjionale: R111 Xërxë – Ratkoc - Kramovik;
     Rrugë regjionale: R117 Rahovec - Suharekë;                

     Rrugë regjionale: R204 Rahovec - Krushë e Madhe;
     Rrugë regjionale: R110 Malishevë – Rahovec - Xërxë;
     Rrugë Urbane: Janë  rrugët e lagjeve të qytetit;  
                Rrugë lokale: Janë rrugë qe lidhin të gjitha vendbanimet e komunës. 

     Rrugë të pa kategorizuara: Janë të gjitha rrugët që shfrytëzohen për realizimin e  

      aktiviteteve bujqësore, socio-ekonomike dhe të tjera. 
     Janë 34 zona kadastrale me gjithesej 36 vendëbanime, duke përfshi edhe rrugët që    

     lidhin lagjet e vendbanimeve.
Harta 4. Rrjeti i rrugëve në komunen e Rahovecit,

Gjatësitë e rrugëve brenda komunës së Rahovecit janë: 

	Kategoria e rrugës
	Gjatësia totale (km)
	% nga rrjeti i përgjithshëm



	Rrugë nacionale
	6.2km
	1,0%

	Rrugë regjionale
	64.4km
	10,4 %

	Rrugë urbane
	184.25km
	29.9 %

	Rrugë locale
	188.67km
	30.6 %

	Rrugë të pa kategorizuara
	172.68km 
	28.1 %

	TOTALI
	616.2km
	100%


Rrugë nacionale:  Kalon neper territorin e komunës së Rahovecit, rrugë e rëndësishme në nivel nacional, e cila lidh Prishtinën – Gjakovën dhe Shqipërin e veriut (nëpër mjëtë qafës së Morinës), që cilsohet si rrugë nacionale.
Rrugë regjionale: Rrugët e kësaj kategorie i mundësojnë Komunës së Rahovecit lidhje shumë të mirë në nivel regjional dhe kanë shtrirje në pesë drejtime.
 Rrugë Urbane . Rrugët të cilat lidhin lagjet e qytetit të Rahovecit.

 Rrugë locale:  Rrugë të cilët lidhin të gjitha vendëbanimet e komunës duke u nisur nga qendra e vendbanimit dhe rrugët tjera të rëndësishme të cilët mundësojnë lidhje të mirë me to.
 Rrugë të pa kategorizuara: janë të gjitha rrugët që shfrytëzohen për realizimin e aktiviteteve bujqësore, socio-ekonomike dhe të tjera.

Hekurudhat: Rrjeti hekurudhor në territorin e Komunës së Rahovecit shtrihet në pjesën perëndimore të komunës në një gjatësi prej rreth 30 km. Hekurudha hyn nga territori i komunës së Klinës, kalon nëpër territorin e Rahovecit dhe vazhdon në drejtim të Prizrenit.

Aktualisht kjo linjë nuk është funksionale për transport hekurudhor brenda territorit të komunës.
Urat në komunikacionin rrugor të komunës së Rahovecit

Nga 57 ura të cilët janë të ndërtura 3 prej tyre shtrihen në rrugë Nacionale dhe 7 në rrugë regjionale, urat e tjëra shtrihen në rrugë urbane, lokale dhe të pakategorizuara. 

 Urat në komunikacion Hekurudhor

 Në rrjetin hekurudhor të Komunës së Rahovecit janë të ndërtuara 4 ura, 1 në Marsor, 1 në Qifllak, 1        

 Ratkoc dhe 1 në Fortesë.

 Dy nga këto ura (Qifllak dhe Fortesë) kanë seksion të ngushtë, gjë që gjatë reshjeve intensive mund të pengojë rrjedhën normale të ujërave dhe të shkaktojë përmbytje lokale në zonat përreth.
Tunelet
Në mes të fshatrave Gegjë dhe Xërxë ndodhet një tunel hekurudhor me gjatësi rreth 730 metra, i cili është pjesë e linjës hekurudhore që kalon nëpër territorin e Komunës.

c. Demografia

Këto të dhëna janë thelbësore për planifikimin e evakuimit, strehimit emergjent dhe mbështetjen e grupeve të cenueshme gjatë emergjencave.
Për hartimin e kësaj pasqyre demografike janë shfrytëzuar të dhënat zyrtare të publikuara nga Agjencia e Statistikave të Kosovës (ASK).
Keto të dhëna ofrojnë informacion të detajuar mbi numrin total të banorëve, shpërndarjen territoriale, përbërjen gjinore dhe karakteristikat e tjera relevante demografike të Komunës së Rahovecit.

Në vijim paraqitet analiza e strukturuar e popullsisë përmes tabelave dhe indikatorëve kryesorë demografikë, me qëllim të mundësimit të një interpretimi më të qartë të trendeve demografike dhe implikimeve të tyre në planifikimin emergjent dhe zhvillimin lokal.

	Tabela nr. 1 - Popullsia e përgjithshme  në komunën e Rahovecit për vitet 2011-2024, sipas ASK 

	Viti  
	 
	 Gjithësej
	Mashkuj
	Femra

	2011
	Rahovec
	56208
	28512
	27696

	2024
	Rahovec
	41799
	20920
	20879


	Tabela nr. 2 - Popullsia sipas vendbanimeve urban dhe rural, gjinisë dhe grup-moshës në komunën e Rahovecit për vitin 2024, sipas ASK

	Rahovec 
	Popullsia   Gjithsej
	Popullsia    Meshkuj
	Popullsia Femra
	Foshnje    0         vjeq
	Fëmijë    1-6     vjeq
	Femije   7-14    vjeq
	Popullsia  në moshë punë                      15-64            Gjithsej
	65+

	Gjithsej
	41 799
	20 920
	20 879
	569
	3 459
	5 047
	8 530
	4 539

	Urban
	13 642
	6 996
	6 646
	214
	1 234
	1 654
	9132
	1 408

	Rural
	28 157
	13 924
	14 233
	355
	2 225
	3 393
	19 053
	3 131


	Tabela nr. 3 - Popullsia sipas përkatësisë etnike dhe gjinisë në komunën e Rahovecit për vitin 2024, sipas ASK 

	 
	 
	Gjithsej
	Shqiptar
	Serb
	Boshnjak
	Turk
	Rom
	Ashkali
	Egjiptian
	Goran
	Të tjerë
	Preferon mos të përgjigjet

	Gjithsej
	Rahovec
	41799
	40491
	582
	9
	0
	108
	323
	255
	0
	18
	13

	Femra
	Rahovec
	20879
	20234
	272
	4
	0
	53
	172
	125
	0
	11
	8

	Meshkuj
	Rahovec
	20920
	20257
	310
	5
	0
	55
	151
	130
	0
	7
	5


	Tabela nr. 4 - Popullsia sipas religjionit në Komunën e Rahovecit për vitin 2024, sipas ASK

	 
	Gjithesej
	Islam
	Ortodoks
	Katolik
	Të tjerë
	Asnjë besim    fetar
	Preferon të mos përgjigjet

	Rahovec
	41 799
	40 535
	573
	43
	87
	35
	526


	Tabela nr. 5 - Popullsia e komunës së Rahovecit sipas vendbanimit dhe gjinisë  për                                                                                     vitin 2024, sipas ASK

	Vendi 
	Meshkuj
	Femra
	Gjithsej
	
	Vendi
	Meshkuj
	Femra
	Gjithsej

	Bellacrkë
	769
	813
	1582
	
	Gexhë
	264
	239
	503

	Bërnjak
	14
	18
	32
	
	Hoçë e Madhe
	277
	231
	508

	Bratotin
	136
	129
	265
	
	Hoçë e Vogël
	494
	493
	987

	Brestovc
	328
	376
	704
	
	Kaznik
	58
	47
	105

	Celinë
	601
	670
	1271
	
	Kramovik
	404
	376
	780

	Çifllak
	561
	569
	1130
	
	Krushë e Madhe
	1601
	1582
	3183

	Dabidol
	213
	205
	418
	
	Mrasor
	92
	66
	158

	Dejnë
	603
	622
	1225
	
	Nagavc
	317
	306
	623

	Drenoc
	420
	460
	880
	
	Nushpal
	90
	96
	186

	Pastasellë
	380
	377
	757
	
	Opterushë
	513
	578
	1091

	Pataçan i Epërm
	118
	126
	244
	
	Sapniq
	239
	286
	525

	Pataçan i Ulët
	316
	356
	672
	
	Sarosh
	..
	..
	0

	Petkoviq
	412
	334
	746
	
	Senoc
	305
	280
	585

	Polluzhë
	248
	269
	517
	
	Vrajakë
	281
	344
	625

	Radostë
	738
	769
	1507
	
	Xërxë
	1211
	1167
	2378

	Rahovec
	6996
	6646
	13642
	
	Zatriq
	94
	102
	196

	Ratkoc
	1304
	1409
	2713
	
	Zoçishtë
	207
	192
	399

	Reti e Ulët
	92
	78
	170
	
	Retijë
	224
	268
	492


	Tabela nr. 6 - Ndërtesat dhe banesat (të banuara dhe të zbrazëta) në Komunen e Rahovecit për vitet 2011 - 2024, sipas ASK

	2021
	 
	2024

	 
	Ndërtesë me së paku një banesë të banueshme të zakonshme
	Numri mesatar i banesave për ndertese (%)
	Numri i banesave të zakonshme
	Numri i banesave të zbrazëta
	
	Ndërtesë me së paku një banesë të banueshme të zakonshme
	Numri mesatar i banesave për ndertese (%)
	Numri i banesave të zakonshme
	Numri i banesave të zbrazëta

	Rahovec
	7 691
	1.14
	8 799
	2 448
	
	8 822
	1.54
	13 547
	3 784


	Tabela nr. 7 - Ekonomitë Familjare private sipas statusit të banimit të ekonomisë familjare në Komunën e Rahovecit për vitet 2011 dhe 2024, sipas ASK 

	 
	2011
	 
	2024

	
	Gjithsej
	Në pronësi
	Me qira
	Forma tjera të shfrytëzimit
	
	Gjithsej
	Në pronësi
	Me qira
	Forma tjera të shfrytëzimit

	Rahovec
	8 210
	8 082
	73
	55 
	
	9 169
	9 009
	100
	60


	Tabela nr. 8 - Ndërtesat sipas llojit tipit të vendbanimit në Komunën e Rahovecit viti 2024, sipas ASK

	
	Gjithsej
	Shtëpi e veçuar, e ndarë në vete
	Shtëpi gjysmë e ndarë
	Rresht apo varg shtëpishë (me të paktën tri banesa të lidhura apo të ngjitura secila me dalje të veçantë jashtë)
	Ndërtesë ose blloqe apartamentesh
	Tjetër

	Rahovec
	
	
	
	
	
	

	Gjithsej
	8 641
	8 519
	75
	26
	21
	0

	Urban
	2 746
	2 669
	44
	16
	17
	0

	Rural
	5 895
	5 850
	31
	10
	4
	0


Në analizën e trendeve të popullsisë që mund të ndikojnë në implementimin e planit dhe reagimin emergjent, merret parasysh struktura e moshës së popullsisë.
 Sipas të dhënave:

· 10.9% e popullsisë është mbi moshën 65 vjeç (4539 banorë);
· ndërsa 89.1% është nën moshën 65 vjeç (37,260 banorë). 

Nga këto të dhëna vërehet se përqindja e popullsisë nën moshën 65 vjeç është dukshëm më e lartë krahasuar me atë mbi 65 vjeç. 
Rrjedhimisht, struktura aktuale e moshës së popullsisë tregon një nivel relativisht të ulët të plakjes demografike, gjë që ndikon pozitivisht në kapacitetet e përgjithshme të reagimit emergjent, duke marrë parasysh nevojat e veçanta të grupmoshave më të moshuara.
Krahasuar me vitin 2011, Komuna e Rahovecit ka shënuar rënie të konsiderueshme të popullsisë. Ky trend lidhet kryesisht me migrimin dhe ndryshimet demografike, të cilat mund të ndikojnë në disponueshmërinë e fuqisë punëtore dhe kapaciteteve lokale për reagim gjatë emergjencave.

d. Zonat e Interesit

Zonat e interesit paraqesin hapësira dhe objekte me rëndësi të veçantë për planifikimin, parandalimin, reagimin dhe menaxhimin e emergjencave në territorin e Komunës së Rahovecit. Identifikimi dhe klasifikimi i këtyre zonave mundëson vlerësimin më të saktë të rreziqeve dhe përcaktimin e masave prioritare për mbrojtje dhe reagim emergjent.

 Këto zona ndahen në këto kategori si vijon:

 Zona me rrezik të lartë:
Përfshijnë zonat e ekspozuara ndaj përmbytjeve, zonat me rrezik të shtuar nga zjarret, si dhe zonat me potencial për rrëshqitje të dheut dhe rreziqe të tjera natyrore ose të shkaktuara nga faktori njerëzor.
Infrastrukturë kritike:
Përfshin sistemet dhe objektet esenciale për funksionimin normal të institucioneve dhe shërbimeve publike, si sistemi i furnizimit me ujë, rrjeti i energjisë elektrike, rrjeti rrugor, sistemi i telekomunikacionit dhe infrastruktura tjetër me rëndësi strategjike për reagimin emergjent.

Objekte dhe zona me ndjeshmëri të lartë:
Përfshijnë institucionet shëndetësore dhe arsimore, objektet industriale, zonat e grumbullimit public, objektet e administratës publike, si dhe objektet e trashëgimisë kulturore e historike, të cilat kërkojnë mbrojtje të veçantë gjatë situatave emergjente.
          Qëllimi i identifikimit të zonave të interest:

          Është sigurimi i një planifikimi më efikas të masave parandaluese, koordinimit institucional dhe    

          reagimit  operacional në rast emergjence, me qëllim të mbrojtjes së jetës së qytetarëve, pronës    

          dhe mjedisit.
e. Ngjarjet e Veçanta

Në kuadër të Planit Operativ Emergjent Lokal, ngjarjet e veçanta janë aktivitete që karakterizohen nga grumbullime të mëdha të qytetarëve dhe vizitorëve, të cilat kërkojnë planifikim të veçantë, koordinim ndërinstitucional dhe zbatim të masave shtesë të sigurisë dhe reagimit emergjent.
Ngjarja kryesore kulturore në Komunën e Rahovecit është festivali  "HardhFest", i cili gjatë tri ditëve mbledh rreth 60,000 vizitorë.

· Rreziqet specifike: Zjarret në hapësira të hapura, incidentet teknike (skenat/pajisjet elektrike), mbingarkesa e komunikacionit, siguria e përgjithëshme e qytetarve, dhe nevojat për ndërhyrje të shpejta mjekësore.

· Masat operative: Ngritja e nivelit të gatishmërisë së Shërbimi i Zjarrfikjes dhe Shpëtimit, Policia e Kosovës dhe QKMF-së, vendosja e pikave statike të shërbimeve emergjente në lokacion të festivalit.
·  Festivali Folkorik "Anadrinia Jehon”  Ky festival tradicional organizohet për tri ditë dhe gjatë kësaj periudhe grumbullon afërsisht rreth 5,000 vizitorë.
· Rreziqet specifike: Zjarret në hapësira të hapura përrreth aktivitetit, siguria e përgjithëshme e qytetarve, nevoja për ofrimin e ndihmës së parë mjekësore dhe mbingarkesa e komunikacionit.

· Masat operative: Angazhimi i Shërbimit të Zjarrfikjes dhe Shpëtimit, Policisë së Kosovës dhe QKMF-së dhe vendosen pika statike të shërbimeve emergjente në lokacionin e festivalit.

Fluksi Sezonal i Mërgimtarëve Gjatë sezonit të verës dhe dimrit, ardhja e mërgimtarëve rrit ndjeshëm numrin e popullsisë rezidente në komunë.

· Ndikimi në Infrastrukturë dhe shërbime: Rritje e kërkesës për furnizim me ujë të pijshëm,  për energji elektrike, për shërbime shëndetësore dhe administartive.
Rreziqet dhe masat operative:
Rritje e rrezikut për aksidente në komunikacion, shtim i prezencës së Policisë së Kosovës në rrugët kryesore dhe pikat me risk të lartë, monitorim i vazhdueshëm i gjendjes së furnizimit me ujë dhe energji elektrike dhe koordinim të vazhdueshëm ndërmjet strukturave komunale.

Të gjitha ngjarjet e lartcekura kërkojnë:

Zbatim të masave shtesë për sigurinë në komunikacion, sigurimin e furnizimit të qëndrueshëm me ujë të pijshëm dhe energji elektrike, ngritjen e nivelit të gatishmërisë së institucioneve përgjegjëse, kapacitete shtesë në QKMF për përballimin e rritjes së kërkesave për shërbime mjekësore dhe koordinim të vazhdueshëm ndërmjet strukturave komunale, Policisë së Kosovës, Shërbimit të Zjarrfikjes dhe Shpëtimit, institucioneve shëndetësore dhe organizatorëve të aktiviteteve. 

f. Infrastruktura dhe baza ekonomike
Infrastruktura dhe baza ekonomike e Komunës së Rahovecit përbëjnë shtyllat kryesore të zhvillimit dhe funksionimit të qëndrueshëm social-ekonomik të territorit. Ekonomia lokale mbështetet kryesisht në bujqësi dhe vreshtari, me fokus në prodhimin e rrushit dhe verës, ndërsa kantinat e verës dhe përpunimi agro-ushqimor përbëjnë sektorë kyç për të ardhurat dhe punësimin lokal. Paralelisht, zhvillimi i sektorëve të tregtisë, shërbimeve, ndërtimtarisë dhe bizneseve të vogla dhe të mesme kontribuon në rritjen ekonomike dhe në gjenerimin e të hyrave komunale.

Funksionimi i ekonomisë dhe i jetës së përditshme varet drejtpërdrejt nga infrastruktura kritike, përfshirë rrjetin rrugor, furnizimin me energji elektrike, ujësjellësin, kanalizimin, telekomunikacionin etj. Në rast emergjencash ose fatkeqësish natyrore, dëmtimi apo ndërprerja e këtyre sistemeve ndikon menjëherë në prodhim, transport, furnizim dhe në ofrimin e shërbimeve bazë.

Për këtë arsye, prioritet operativ mbetet mbrojtja, mirëmbajtja dhe rikthimi i shpejtë në funksion i infrastrukturës kritike, si dhe sigurimi i vazhdimësisë së aktiviteteve ekonomike në çdo situatë emergjente.
3.2. Profili i Rrezikut
a. Rreziqet e Mundshme
Bazuar në Vlerësimin e Rrezikut për Komunën e Rahovecit, si dhe në analizën e ngjarjeve emergjente që kanë ndodhur ndër vite në territorin e komunës, janë identifikuar këto kërcënime kryesore që mund të paraqiten në të ardhmen:
· Reshjet intensive dhe vërshimet– Reshjet intensive dhe të zgjatura mund të shkaktojnë dalje të lumenjve dhe përrenjve nga shtrati, dëmtime të rrugëve dhe urave, ndërprerje të furnizimit me ujë dhe energji elektrike, si dhe dëmtime të ekonomive familjare, bizneseve, infrastrukturës publike dhe private, si dhe tokave bujqësore.
· Zonat më të rrezikuara nga vërshimet janë: Fortes, Xërxë, Qifllak, Gexhë, Ratkoc, Malësi e Vogël, Sopniq, Rahovec, Krusha e Madhe, si dhe pjesërisht Brestoc, Hoqë e Vogël, Celinë, etj.
Harta 5. Zonat e rrezikura nga vershimet në komunen e Rahovecit

· 
Zjarret (pyjore, bujqësore, industriale dhe pompa të derivateve) – Gjatë stinës së verës, por edhe në periudha të tjera, paraqitet rreziku nga zjarret në zona pyjore, zonat urbane, në sipërfaqe të hapura si dhe në zonat ekonomike (fabrika të ndryshme, pompat e derivateve dhe biznese të ndryshme), zonat më të rrezikuara gjatë sezonës verore nga zjarret pyjore dhe fushore janë: Zatriq, Drenoc, Koznik, Senoc, Pastasel, Guri i Kuq, pjesa verilindore e Rahovecit, Polluzhë etj.
Harta 6.  Zonat e rrezikura nga zjarri malore dhe fushore në komunen e  Rahovecit

· Tërmetet – Duke qenë se territori i Komunës së Rahovecit konsiderohet zonë me aktivitet sizmik të moderuar, ekziston rreziku i moderuar i dëmtimit të objekteve të banimit dhe infrastrukturës publike dhe private.

· Rrëshqitje të dheut – Reshjet intensive dhe përbërja gjeologjike e terrenit në disa zona mund të shkaktojnë bllokim të rrugëve, ndërprerje të furnizimit me ujë, izolim të pjesshëm të vendbanimeve, ndërprerje të energjisë elektrike dhe vështirësi në qarkullim.

· Epidemitë/Pandemitë – Përhapja e sëmundjeve ngjitëse paraqet rrezik për shëndetin publik dhe mund të ndikojë në funksionimin normal të institucioneve.
· Incidentet teknologjike dhe materiale të rrezikshme – Aksidentet rrugore, rrjedhjet e substancave të rrezikshme apo incidente industriale mund të kenë pasoja për popullsinë, mjedisin dhe infrastrukturën.

· Mungesa e energjisë elektrike – Ndërprerjet e energjisë elektrike, si pasojë e kushteve atmosferike, defekteve teknike apo mbingarkesës së rrjetit, mund të ndikojnë në funksionimin e institucioneve publike, sistemeve të furnizimit me ujë, bizneseve dhe shërbimeve shëndetësore, duke krijuar vështirësi në ofrimin e shërbimeve bazë dhe në menaxhimin e situatave emergjente.
· Aktet kriminale – Aktet kriminale, sabotimet, kërcënimet ndaj objekteve publike apo incidente të dhunshme mund të shkaktojnë panik, destabilizim publik dhe ndërprerje të funksionimit normal të institucioneve. Ngjarjet të tilla rrisin nevojën për planifikim të shtuar të sigurisë.
· Hedhja e mbeturinave të rrezikshme – Hedhja e pakontrolluar e mbeturinave dhe ndotja e mjedisit paraqet rrezik për shëndetin publik, tokën bujqësore dhe burimet ujore. Ky fenomen mund të rezultojë në përhapje të ndotjes mjedisore, rritje të rrezikut për sëmundje dhe ndikim negativ në ekonominë lokale dhe në cilësinë e jetës së qytetarëve.
	Rreziku natyror 
	Shkallëzimi i karakterit

	Shtërngatë dhe stuhi
	I ulët/I Kufizuar/Mesatar/I lartë 

	Stuhi 
	I ulët/I Kufizuar/Mesatar/I lartë 

	Mot i lig
	I ulët/I Kufizuar/Mesatar/I lartë 

	Zjarr fushor-malor
	I ulët/IKufizuar/Mesatar/I lartë

	Zjarr i madh në objekte industriale dhe prodhuse
	I ulët/IKufizuar/Mesatar/I lartë

	Mungesë e Resurseve
	I ulët/IKufizuar/Mesatar/I lartë

	Tërmet 
	I ulët/I Kufizuar/Mesatar/I lartë

	Vërshim 
	I ulët/IKufizuar/Mesatar/I lartë

	Nga faktori Njeri 

	Terrorizëm
	I ulët/I Kufizuar/Mesatar/I lartë

	Aktivitet kriminal
	I ulët/I Kufizuar/Mesatar/I lartë

	Vlerësim i rrezikut të brendshëm
	Shkallëzimi i karakteristikev



	Epidemi, Pandemi, Endemi
	I ulët/I Kufizuar/Mesatar/I lartë

	Epidemi në Masë
	I ulët/I Kufizuar/Mesatar/I lartë

	Trazirë Civile
	I ulët/I Kufizuar/Mesatar/I lartë

	Aksident Kimik
	I ulët/I Kufizuar/Mesatar/I lartë

	Aksident Radiologjik
	I ulët/I Kufizuar/Mesatar/I lartë

	Aksident Biologjik
	I ulët/I Kufizuar/Mesatar/I lartë

	Aksident me Eksploziv
	I ulët/I Kufizuar/Mesatar/I lartë

	Aksident Nuklear
	I ulët/I Kufizuar/Mesatar/I lartë

	Dështim i Komunikimit
	I ulët/I Kufizuar/Mesatar/I lartë

	Dështimi i Infrastrukturës
	I ulët/I Kufizuar/Mesatar/I lartë


Siç po shihet në table, rreziqet që dominojn sipas Shkallzimit të karakterit e kemi theksuar ne ngjyr të gjebert, prandaj treguesit e rreziqeve dhe vlerësimi i dobësive për ngjarjen e rreziqëve mesatare dhe të lartë janë analizuar për Komunën e Rahovecit. Tregusit e rreziqeve kanë vlersuar shkallën e rrezikut ndaj të cilëve është e ekspozuar komuna nga rreziqet përkatese.
Në këtë mundë të përfshihen edhe vlersimi i kapaciteteve ose ti referohet dokumenteve dhe planeve përkatëse të menagjimit të emergjencave (vlerësimi i rreziqëve nga fatkeqësitë natyrore dhe fatkeqësive tjera për komunën e Rahovecit)

b. Vlerësimi i cenueshmërisë 
· Cenueshmëria përfshin popullsinë dhe asetet ekonomike, mjedisore dhe infrastrukturore që janë të ekspozuara ndaj rreziqeve natyrore, teknologjike dhe njerëzore. Ajo ndërlidhet me kapacitetet e institucioneve dhe komunitetit për parandalim, reagim dhe rimëkëmbje në situata emergjente.

· Infrastruktura rrugore paraqet një tjetër element të rëndësishëm të cenueshmërisë. Dëmtimet në rrugët lokale që lidhin fshatrat me qendrën e Rahovecit, sidomos gjatë reshjeve të dendura ose vërshimeve, mund të pengojnë qarkullimin e mallrave dhe ndërhyrjen e shërbimeve emergjente. Për shembull, bllokimi i rrugëve në zonat kodrinore mund të izolojë komunitete dhe të vonojë ndihmën në raste urgjente. 

· Shërbimet shëndetësore dhe emergjente gjithashtu përballen me sfida. Kapacitetet e kufizuara të qendrave shëndetësore në zonat rurale dhe distanca nga institucionet më të mëdha shëndetësore rrisin rrezikun për popullatën, veçanërisht gjatë fatkeqësive natyrore apo aksidenteve të mëdha. Ndërprerjet në komunikim (telefonik apo internet) mund të vështirësojnë koordinimin e reagimit emergjent. 
· Nga aspekti mjedisor, Komuna e Rahovecit është e ekspozuar ndaj thatësirave sezonale, të cilat ndikojnë në burimet ujore dhe prodhimet bujqësore, si dhe ndaj vërshimeve të mundshme gjatë periudhave të ndryshme të vitit në zona të caktuara pranë lumenjve apo përrenjve lokalë. Degradimi i tokës dhe përdorimi  i paqëndrushëm i saj mund të rrisin më tej cenueshmërinë e sektorit bujqësor. 

· Objektet dhe shërbimet kritike në komunë përfshijnë rrjetin rrugor, institucionet publike, shkollat, qendrat shëndetësore, shërbimet e sigurisë (policia dhe zjarrfikësit), rrjetet e komunikimit, furnizimin me energji dhe ujë, si dhe subjektet ekonomike lokale, veçanërisht ato të lidhura me agroindustrinë. Çdo dëmtim apo ndërprerje në këto sisteme mund të ketë pasoja zinxhirore për funksionimin normal të komunitetit dhe për rimëkëmbjen pas emergjencave.
4. Supozimet
Plani Operativ Emergjent bazohet në një sërë supozimesh themelore që udhëzojnë  planifikimin dhe reagimin ndaj situatave emergjente në Komunën e Rahovecit.
Supozime të përgjithshme
Komuna e Rahovecit është e ekspozuar ndaj rreziqeve natyrore, teknologjike dhe atyre të shkaktuara nga faktori njerëzor, të cilat mund të ndodhin në çdo kohë, shpesh pa paralajmërim të mjaftueshëm.

• Ngjarjet emergjente mund të zhvillohen dhe përshkallëzohen shpejt, duke tejkaluar kapacitetet fillestare të reagimit lokal dhe duke kërkuar mbështetje nga niveli qendror.

• Një ose më shumë rreziqe mund të ndodhin njëkohësisht ose në mënyrë të ndërlidhur, duke rritur 
   kompleksitetin e menaxhimit të situatës.
Supozime mbi rreziqet kryesore në Komunën e Rahovecit
• Përmbytjet/vërshimet mund të shkaktohen nga reshje intensive dhe dalja e ujërave nga shtrati i lumenjve, përrenjve dhe kanaleve të kullimit, duke prekur zonat e banuara dhe tokat bujqësore dhe duke shkaktuar dëme në infrastrukturë dhe ekonomi.
• Zjarret pyjore, fushore dhe urbane paraqesin rrezik të shtuar gjatë sezonit veror për shkak të 
  temperaturave të larta dhe thatësirave, ato mund të ndodhin edhe gjatë gjithë vitit, duke rrezikuar zonat pyjore, bizneset, ekonomitë e ndryshme, pronën, mjedisin dhe në raste të veçanta jetën e qytetarëve.

• Thatësirat dhe temperaturat ekstreme mund të ndikojnë në furnizimin me ujë (Posaçërishtë në disa pjesë kodrinore ku nuk ka sistem të ujësjellsit), prodhimin bujqësor dhe shëndetin e popullsisë.

• Tërmetet Vlerësimi i Rrezikut Lokal identifikon tërmetet si rrezik me probabilitet të ulët, por me  

   ndikim të lartë. Supozohet se një tërmet  mund të shkaktojë dëme në ndërtesa, si në
    ndërtesat e vjetra dhe ato të ndërtuara pa standarde të mjaftueshme, për çka mund të kërkojë 
     operacione intensive të kërkim-shpëtimit.

• Aksidentet me materiale të rrezikshme (gjatë transportit apo në biznese lokale) mund të 
   rrezikojnë shëndetin publik dhe mjedisin dhe kërkojnë masa të specializuara reagimi.

• Emergjencat shëndetësore (p.sh. përhapja e sëmundjeve ngjitëse) mund të mbingarkojnë 
   sistemin shëndetësor lokal dhe të kërkojnë masa të koordinuara ndërinstitucionale.
• Ndërprerja e infrastrukturës kritike Shërbimet kritike si energjia elektrike, furnizimi me ujë, rrjetet           

   e komunikimit dhe infrastruktura rrugore mund të dëmtohen ose të ndërpriten gjatë emergjencave. 
    Ndërprerjet e zgjatura mund të përkeqësojnë ndjeshëm situatën emergjente.

• Aksidentet rrugore dhe incidentet teknologjike mund të shkaktojnë viktima, dëme materiale dhe 
   ndërprerje të përkohshme të qarkullimit dhe shërbimeve.
Supozime operacionale
• Reagimi fillestar ndaj incidenteve emergjente do të realizohet nga institucionet komunale dhe   

   shërbimet emergjente lokale.
• Menaxhimi i incidenteve do të zhvillohet sipas Sistemi i Komandës së Incidentit (SKI) dhe në 
   përputhje me SIME.
• Qendra Operative Emergjente (QOE 112) do të aktivizohet sipas nevojës për koordinimin e aktiviteteve emergjente.
• Infrastruktura kritike (uji, energjia, rrugë, komunikimi) mund të dëmtohen ose të jenë të kufizuara 
   gjatë emergjencave.
Supozime mbi kapacitetet dhe resurset

• Kapacitetet komunale mund të jenë të kufizuara në raste të incidenteve me përmasa të mëdha ose 
   të zgjatura.
• Në raste të tilla kërkohet mbështetje nga komunat fqinje dhe nga niveli qendror përmes 
   Agjencisë së Menaxhimit Emergjent (AME).
• Bashkëpunimi me sektorin privat, organizatat joqeveritare dhe strukturat vullnetare është i domosdoshëm për përballimin efektiv të situatave emergjente.
Supozime mbi popullsinë

• Një pjesë e popullsisë mund të kërkojë evakuim, strehim dhe ndihmë humanitare.
• Grupet e cenueshme (të moshuarit, personat me aftësi të kufizuara, fëmijët) kërkojnë mbështetje të veçantë gjatë emergjencave.
Supozime përfundimtare
• Ky plan bazohet në parimin “të gjitha rreziqet” dhe supozon se strukturat organizative dhe  

   procedurat e përcaktuara janë të zbatueshme për të gjitha llojet e emergjencave, me përshtatje          

  sipas natyrës, shkallës dhe ndikimit të incidentit.
Kapacitetet kryesore për reagim emergjent
Kapacitetet komunale janë të parapara edhe në planin e rrezikut për komunën e Rahovecit.

Në kuadër të sistemit të menaxhimit emergjent në Komunën e Rahovecit, institucionet publike, shërbimet emergjente dhe subjektet mbështetëse kanë kapacitete të përcaktuara për reagim, ndërhyrje dhe mbështetje gjatë situatave emergjente, si më poshtë:
Shërbimi i zjarrfikjes dhe shpëtimit:
 Në kuadër të përgjegjësive ligjore dhe operacionale, NJPZSH:
· shuarjen e zjarreve dhe ndërhyrjen në raste përmbytjesh, aksidentesh dhe fatkeqësish të tjera; 

· realizimin e operacioneve të kërkim-shpëtimit në objekte të dëmtuara dhe zona të përmbytura; 

· evakuimin dhe shpëtimin e personave të rrezikuar; 

· ofrimin e ndihmës së parë në vendngjarje; 

· përdorimin e pajisjeve dhe mjeteve speciale për ndërhyrje emergjente. 

Policia e Kosovës ka kapacitet për:

· sigurimin e rendit dhe sigurisë publike; 

· menaxhimin e trafikut dhe kontrollin e qarkullimit në zonat e prekura; 

· sigurimin e perimetrit në zonat e rrezikshut; 

· mbështetjen në procesin e evakuimit të popullsisë; 

· parandalimin e veprave penale gjatë emergjencave; 

· bashkëpunimin me institucionet tjera në menaxhimin e situatave emergjente. 

Institucionet shëndetësore (përfshirë Qendrat e Mjekësisë Familjare dhe shërbimet emergjente) kanë kapacitet për:

· ofrimin e ndihmës së parë dhe triazhimin e rasteve emergjente; 

· stabilizimin dhe trajtimin e të lënduarve dhe të prekurve; 

· organizimin e transportit emergjent dhe referimin e rasteve në nivele më të larta të kujdesit shëndetësor;

· monitorimin dhe parandalimin e përhapjes së sëmundjeve ngjitëse; 

· ofrimin e mbështetjes psikosociale dhe kujdesit për shëndetin mendor të të prekurve;

· sigurimin e vazhdimësisë së funksionimit të shërbimeve shëndetësore gjatë situatave emergjente. 

Drejtoritë komunale dhe shërbimet publike kanë kapacitet për:

· menaxhimin dhe funksionalizimin e infrastrukturës kritike komunale; 

· sigurimin e vazhdimësisë së shërbimeve bazë (ujë, kanalizim, energji, pastrim); 

· koordinimin e aktiviteteve operacionale në nivel lokal gjatë situatave emergjente; 

· ofrimin e mbështetjes logjistike dhe teknike për strukturat e reagimit emergjent. 
Ndërmarrjet publike dhe private kanë kapacitet për:

· ofrimin e pajisjeve dhe makinerisë së rëndë (ekskavatorë, kamionë, buldozerë); 

· sigurimin e mjeteve të transportit; 

· furnizimin me ujë, energji dhe karburant; 

· mbështetjen logjistike për pastrimin e rrugëve dhe largimin e materialeve inerte; 

· rehabilitimin e infrastrukturës së dëmtuar; 

· ndihmojnë në krijimin e kushteve për zhvillimin e operacioneve emergjente. 

Organizatat humanitare dhe vullnetarët (si Kryqi i Kuq i Kosovës dhe organizata të tjera relevante) kanë kapacitet për:

· sigurimin e pjesshëm dhe shpërndarjen e ndihmave humanitare (ushqim, ujë, veshmbathje dhe artikuj higjienikë); 

· ofrimin e ndihmës së parë dhe mbështetjes psikosociale; 

· ndihmon në menaxhimin dhe funksionalizimin e strehimoreve emergjente; 

· regjistrimin dhe menaxhimin e të dhënave për personat e prekur dhe të strehuar; 

· mbështetjen në evakuimin dhe asistimin e grupeve të cenueshme. 
Kufizimet e kapaciteteve

Megjithatë, bazuar në vlerësimin e rreziqeve në nivel lokal, kapacitetet komunale mund të jenë të kufizuara në rast të incidenteve me përmasa të mëdha ose të zgjatura, veçanërisht në rastet e përmbytjeve të mëdha, zjarreve masive apo emergjencave të kombinuara. Kufizimet lidhen kryesisht me mungesën e pajisjeve të specializuara, kapaciteteve njerëzore dhe burimeve logjistike.
Mbështetja shtesë në raste emergjente

Në rastet e tejkalimit të kapaciteteve komunale, Komuna e Rahovecit do të kërkojë mbështetje përmes:
· bashkëpunimit ndërkomunal; 

· angazhimit të institucioneve në nivel rajonal dhe qendror; 

· mbështetjes nga strukturat shtetërore përkatëse si Forca e Sigurisë së Kosovës (FSK); 

· përfshirjes së sektorit privat dhe organizatave joqeveritare. 

Evakuimi dhe strehimi i popullsisë

Gjatë emergjencave, një pjesë e popullsisë mund të ketë nevojë për evakuim, strehim dhe ndihmë humanitare. Vëmendje e veçantë i kushtohet grupeve të cenueshme, përfshirë të moshuarit, personat me aftësi të kufizuara dhe fëmijët.

Evakuimi dhe strehimi realizohet në objekte të përshtatshme publike, si shkolla, qendra sportive, salla sportive që ndodhen nëpër shkolla, si dhe objekte të tjera që plotësojnë kushtet për strehim emergjent.

Menaxhimi i strehimoreve bëhet në bashkëpunim me organizatat humanitare dhe vullnetare, të cilat sigurojnë, furnizim me ushqim, ujë dhe veshmbathje, kujdes bazë mjekësor, mbështetje organizative dhe logjistike dhe regjistrimin dhe evidencën e personave të strehuar. 

Pas normalizimit të situatës, institucionet përgjegjëse organizojnë kthimin e sigurt të popullsisë në vendbanimet e tyre ose sistemimin e tyre të përkohshëm, nëse kthimi nuk është ende i mundur.
B. Koncepti i operimit\veprimit
1. I përgjithshëm

· Koncepti i operimit/veprimit përcakton rrjedhën e përgjithshme të reagimit ndaj fatkeqësive dhe situatave emergjente në territorin e Komunës së Rahovecit.

· Komunikimi dhe koordinimi mbahen vazhdimisht ndërmjet zonave të prekura dhe Drejtorisë për Mbrojtje dhe Shpëtim, e cila siguron shkëmbimin e informacionit dhe koordinimin e veprimeve të emergjente.

· Kryetari i Komunës ka autoritetin për të shpallur gjendje emergjente lokale dhe për të kërkuar mbështetje nga niveli qendror. Të gjitha kërkesat për ndihmë qendrore kalojnë përmes Drejtorisë për Mbrojtje dhe Shpëtim, Qendrës Operative Emergjente (QOE) komunale dhe përcillen te Qendra Operative Emergjente 112 Prizren të Agjencisë së Menaxhimit  Emergjent.

· Qendra Operative Emergjente (QOE) komunale shërben si mekanizëm koordinues për operacionet e reagimit dhe rimëkëmbjes, duke menaxhuar dislokimin e resurseve dhe koordinimin e aktiviteteve emergjente në të gjithë territorin e Komunës.

· Veprimet e rimëkëmbjes fillojnë paralelisht me veprimet e reagimit emergjent dhe përfshijnë
   planifikimin dhe përgatitjen për dislokimin e resurseve të nevojshme. Subjektet mbështetëse    

   dhe organizatat vullnetare përfshihen në plan për të siguruar pjesëmarrjen dhe koordinimin e  

   komunitetit në përballimin e fatkeqësive.

2. Qëllimet dhe Objektivat

2.1. Qëllimet

· Promovimi i të gjitha fazave të menaxhimit të emergjencave dhe ofrimi i një reagimi të koordinuar për zbutjen, përgatitjen, reagimin dhe rimëkëmbjen nga fatkeqësitë, qofshin ato të lokalizuara apo të përhapura.

· Përdorimi efektiv dhe racional i të gjitha resurseve në dispozicion gjatë situatave emergjente.

· Ruajtja e siguris dhe cilësisë së jetës së qytetarëve para, gjatë dhe pas fatkeqësive.

2.2. Objektivat

· Plotësimi i nevojave të viktimave: Përfshin shpëtimin e jetëve, trajtimin e të lënduarve, paralajmërimin dhe informimin e publikut, evakuimin e personave të rrezikuar, si dhe koordinimin me institucionet dhe agjencitë për strehim dhe kujdes.
· Mbrojtja e pronës dhe mjedisit: Përfshin parandalimin dhe minimizimin e dëmtimeve të pronës, sigurimin e objekteve, veçanërisht në zonat e evakuara, si dhe parandalimin e ndotjes së mjedisit.
· Rivendosja e komunitetit: Përfshin rikthimin dhe funksionalizimin e shërbimeve esenciale, rehabilitimin dhe rindërtimin e infrastrukturës dhe objekteve publike, mbështetjen e aktiviteteve ekonomike dhe rikthimin gradual të jetës normale në komunitet.
2.3. Sistemi i Integruar i Menaxhimit të Emergjencave – Sistemi i Komandës së Incidentit (SKI)

· Komuna e Rahovecit do të veprojë në parimet e Sistemi i Integruar i Menaxhimit të Emergjencave (SIME-2010) si strukturë standarde për menaxhimin e incidenteve.

· Sistemi i Komandës së Incidentit (SKI) përdoret si standard operativ në vendngjarje dhe siguron një strukturë të qartë komandimi dhe koordinimi për reagimin emergjent.

· Qendra Operative Emergjente (QOE) komunale lidhet me vendngjarjen përmes Postës së Komandës së Incidentit (PKI), duke mundësuar monitorimin në kohë reale dhe koordinimin efektiv të operacioneve në terren.
· Reaguesit e parë (policia, zjarrfikësit, shërbimet emergjente shëndetësore) inkurajohen dhe obligohen të zbatojnë SKI-në përmes trajnimeve, ushtrimeve dhe procedurave standarde operative.
2.4. Vlerësimi dhe Kontrolli i Rrezikut

· Procesi i menaxhimit të rrezikut përfshin identifikimin, analizimin, kontrollin dhe monitorimin e vazhdueshëm të rreziqeve, me qëllim të zvogëlimit të ndikimit të tyre në njerëz, pronë dhe mjedis.

· Perceptimi i rrezikut: Përfshin identifikimin fillestar të kërcënimeve dhe rreziqeve të mundshme që mund të prekin territorin e komunës dhe popullatën.
· Vlerësimi i rrezikut: Përfshin analizimin e probabilitetit të ndodhjes së rreziqeve dhe ndikimit të tyre në aspektin njerëzor, ekonomik, infrastrukturor dhe mjedisor.

· Përzgjedhja e strategjisë për kontrollin e rrezikut: Përfshin përcaktimin e prioriteteve dhe zgjedhjen e masave më efektive për parandalimin ose minimizimin e pasojave të rreziqeve.

· Kontrolli i rrezikut: Përfshin zbatimin e masave parandaluese, mbrojtëse dhe zbutëse për reduktimin e rrezikut dhe rritjen e sigurisë.

· Monitorimi i rrezikut: Përfshin vëzhgimin e vazhdueshëm të situatës, vlerësimin e efektivitetit të masave të ndërmarra dhe përditësimin e planit sipas zhvillimeve dhe rrethanave të reja.
2.5. Përzgjedhja e Masave Mbrojtëse

Autoritetet komunale dhe QOE përcaktojnë dhe zbatojn strategjitë për mbrojtjen e qytetarëve dhe pronës, përmes:

· analizimit të rreziqeve dhe identifikimit të zonave të prekura ose potencialisht të rrezikuara;

· përcaktimi i masave mbrojtëse për mbrojtjen e jetës, shëndetit dhe pronës;

· planifikimit dhe organizimit të sistemeve të paralajmërimit dhe informimit të publikut;
· hartimin dhe zbatimit të planeve operative për implementimin e masave mbrojtëse në terren.

2.6. Paralajmërimi Publik

· Qeveria lokale siguron informimin dhe paralajmërimin në kohë të qytetarëve për rreziqet dhe situatat emergjente përmes:
· përgatitjes së mesazheve të qarta, të sakta dhe të bazuara në vlerësimin e rrezikut;
· përzgjedhjes dhe përdorimit të kanaleve të përshtatshme të komunikimit (SMS, radio, televizione, rrjete sociale, sirena dhe media lokale, rajonale dhe qendrore);
· shpërndarjes së informacionit për popullatën në zonat e prekura, duke përfshirë udhëzime të qarta për masat që duhet të ndërmerren;
· përditësimit të vazhdueshëm të informacionit në përputhje me zhvillimin e situatës.

2.7. Zbatimi i Masave Mbrojtëse

Masat mbrojtëse zbatohen në mënyrë të koordinuar nga institucionet përgjegjëse dhe përfshijnë:
· monitorimin dhe vlerësimin e vazhdueshëm të progresit të zbatimit të masave mbrojtëse;

· kontrollin e qasjes dhe izolimin e zonave të rrezikshme për të parandaluar rrezikimin e mëtejshëm të popullatës;

· mbështetjen e procesit të evakuimit dhe, sipas nevojës, zbatimin e masave të dekontaminimit;

· ofrimin e ndihmës dhe trajtimit mjekësor për personat e lënduar dhe të prekur;

· sigurimin e mbështetjes për grupet e cenueshme, përfshirë personat me nevoja të veçanta;

 realizimin e operacioneve të kërkim-shpëtimit në zonat e prekura.
2.8. Nevojat Afatgjata

Pas përfundimit të fazës emergjente, ndërmerren proceset afatgjata të rikthimit dhe rimëkëmbjes, me qëllim normalizimin e jetës në komunitet dhe forcimin e qëndrueshmërisë ndaj rreziqeve të ardhshme.
Rikthimi
Rivendosjen e funksionimit normal të komunitetit, rikthimin e shërbimeve bazë dhe sigurimin e kushteve minimale për jetesë.
Rimëkëmbja
Riparimin dhe rindërtimin e infrastrukturës së dëmtuar, mbështetjen e aktiviteteve ekonomike, si dhe përmirësimin gradual të kushteve të jetesës dhe cilësisë së jetës së qytetarëve.
C. Organizimi dhe caktimi i përgjegjësive
Menaxhimi emergjent në Komunën e Rahovecit organizohet dhe zbatohet në përputhje me legjislacionin në fuqi, parimet e Sistemit të Integruar të Menaxhimit të Emergjencave (SIME) dhe Sistemit të Komandës së Incidentit (SKI). Ky organizim siguron koordinim efektiv ndërinstitucional, përdorim efikas të burimeve dhe reagim të integruar gjatë situatave emergjente dhe fatkeqësive të ndryshme.

1. DREJTIMI 
Kryetari i Komunës-Zyrtarët e zgjedhur janë autoriteti më i lartë për menaxhimin emergjent në nivel lokal dhe është përgjegjës për:

· Shpalljen e gjendjes emergjente në përputhje me kompetencat ligjore; 

· Aktivizimin e strukturave komunale emergjente; 

· Kërkimin e mbështetjes nga niveli rajonal dhe qendror; 

· Marrjen e vendimeve strategjike gjatë situatave emergjente.
· Miratimin dhe mbikëqyrjen e zbatimit të Planit Operativ Emergjent Lokal (POEL); 
· Sigurimin e vazhdimësisë së operacioneve;
Drejtoria për Mbrojtje dhe Shpëtim (DMSH): 
DMSH është struktura kryesore operacionale për menaxhimin emergjent në komunë dhe përgjegjëse për:

· Koordinimin e reagimit ndërinstitucional; 

· Zbatimin e Sistemit të Komandës së Incidentit (SKI); 

· Koordinimin e Funksioneve Mbështetëse Emergjente (FME); 

· Monitorimin e situatës emergjente dhe analizimin e rreziqeve;
· Sigurimin e shkëmbimit të informacionit ndërmjet institucioneve relevante.

DMSH ose Koordinatori\Zyrtari i Menaxhimit Emergjent (K\ZME):  Koordinatori/Zyrtari i Menaxhimit Emergjent vepron si Menaxher i Qendrës Operative Emergjente (QOE) dhe është përgjegjës për:
· Siguron aktivizimin dhe menaxhimin e QOE; 

· Koordinimin operacional gjatë emergjencave; 

· Mbledhjen, analizimin dhe shpërndarjen e informacionit operacional; 

· Mobilizimin dhe koordinimin e burimeve komunale; 

· Bashkëpunimin me institucionet rajonale, qendrore dhe partnerët relevantë; 

· Sigurimin e gatishmërisë operative dhe vazhdimësisë së funksioneve emergjente.

 Struktura e Operimit gjatë Emergjencës

Post Komanda e Incidentit (PKI): 
PKI organizohet në vendin e incidentit dhe është përgjegjëse për:

· Drejtimin dhe koordinimin e operacioneve taktike në terren; 

· Menaxhimin e personelit dhe të burimeve operative; 

· Vlerësimin e situatës dhe raportimin në QOE; 

· Zbatimin e masave të sigurisë dhe mbrojtjes.

Qendra Operative Emergjente (QOE):
 QOE është struktura komunale për koordinimin strategjik dhe operacional gjatë emergjencave dhe përgjegjëse për:

· Monitorimin dhe analizimin e situatës emergjente; 

· Koordinimin ndërinstitucional dhe ndërsektorial; 

· Menaxhimin e informacionit dhe raportimit operacional; 

· Koordinimin e logjistikës dhe burimeve emergjente; 

· Mbështetjen e operacioneve në terren dhe të procesit të rimëkëmbjes.
QOE aktivizohet pjesërisht ose plotësisht, në varësi të nivelit dhe ndikimit të emergjencës, dhe funksionon në përputhje me procedurat standarde operative dhe parimet e Sistemit të Komandës së Incidentit (SKI).
Drejtoritë Komunale

Drejtoritë Komunale, në kuadër të përgjegjësive të tyre funksionale, kanë detyrime të qarta në fazat e përgatitjes, reagimit dhe rimëkëmbjes nga emergjencat. Ato:

· Hartojnë, përditësojnë dhe mirëmbajnë planet sektoriale dhe Procedurat Standarde Operative (PSO) në përputhje me Planin Operativ Emergjent Lokal;

· Identifikojnë dhe planifikojnë burimet e nevojshme, përfshirë furnizimet, pajisjet, mjetet dhe kapacitetet transportuese për reagim emergjent;

· krijojnë dhe mirëmbajnë marrëveshje për ndihmë reciproke me institucione dhe subjekte relevante, sipas nevojave operacionale;
· Sigurojnë dokumentimin e plotë dhe të saktë të shpenzimeve dhe veprimeve të ndërmarra gjatë fatkeqësive, në përputhje me kërkesat ligjore dhe financiare;

· Mbrojnë dhe ruajnë dokumentacionin dhe regjistrat esencialë për garantimin e vazhdimësisë së funksioneve qeverisëse;
· Përcaktojnë dhe mirëmbajnë listën e zëvendësimit dhe radhës së komandës për personelin kyç në menaxhimin emergjent, me qëllim sigurimin e vazhdimësisë së vendimmarrjes.

Drejtoritë komunale obligohen të bashkërendojnë aktivitetet e tyre me Qendrën Operative Emergjente (QOE) gjatë të gjitha fazave të menaxhimit emergjent.
Funksionet Mbështetëse Emergjente (FME)
Institucionet publike dhe drejtoritë komunale, të organizuara në kuadër të Funksioneve Mbështetëse Emergjente (FME), ofrojnë mbështetje, resurse dhe shërbime gjatë situatave emergjente.                  Këto funksione sigurojnë koordinimin e aktiviteteve ndërinstitucionale dhe përdorimin efikas të burimeve për reagim dhe rimëkëmbje.
FME aktivizohen sipas nevojës dhe koordinohen përmes Qendrës Operative Emergjente (QOE) dhe Sistemit të Komandës së Incidentit (SKI)
          FME-të:

· Hartojnë, përditësojnë dhe mirëmbajnë planet funksionale dhe Procedurat Standarde Operative (PSO) për mbështetjen e operacioneve emergjente;

· Identifikojnë dhe planifikojnë burimet e nevojshme për reagim emergjent, përfshirë furnizimet, pajisjet, mjetet transportuese dhe kapacitetet logjistike;
· Sigurojnë dokumentimin dhe mbajtjen e evidencave të sakta për shpenzimet dhe aktivitetet e ndërmarra gjatë fatkeqësive;

· Garantojnë ruajtjen dhe mbrojtjen e dokumentacionit dhe të dhënave të rëndësishme për vazhdimësinë e funksioneve qeverisëse;

· Përcaktojnë dhe mirëmbajnë radhën e autorizimeve dhe zëvendësimit për personelin kyç emergjent, me qëllim sigurimin e vazhdimësisë së komandimit dhe vendimmarrjes.
Sektori privat 
Sektori privat luan një rol të rëndësishëm në menaxhimin e emergjencave, duke kontribuar me kapacitete, resurse dhe shërbime të ndryshme që mund të mbështesin reagimin institucional.

Në kuadër të Planit Operativ Emergjent Lokal, sektori privat mund të përfshihet në disa role, si:

· Pronarë ose operatorë të infrastrukturës kritike;

· Ofrues të shërbimeve emergjente private (si transportin, makinerinë e rëndë, shërbime ambulatore private, kompani të pastrimit ambiental dhe shërbime teknike);

· Subjekte të obliguara ligjërisht për të përgatitur dhe zbatuar masa parandaluese dhe mbrojtëse për objektet dhe aktivitetet e tyre;

· Pjesë e strukturave lokale të reagimit emergjent, përmes bashkëpunimit me institucionet publike.

Bashkëpunimi me sektorin privat realizohet përmes marrëveshjeve, koordinimit operacional dhe angazhimit të kapaciteteve në përputhje me legjislacionin në fuqi.
 Sektori privat ka përgjegjësinë të:

· Planifikojë dhe zhvillojë kapacitetet e veta për gatishmëri, parandalim, reagim dhe rimëkëmbje nga fatkeqësitë;

· Të jetë i informuar për procedurat dhe planet lokale të reagimit emergjent;

· Bashkëpunojë me institucionet komunale dhe të zbatojë masat mbrojtëse sipas nevojës ose udhëzimeve të Drejtorisë për Mbrojtje dhe Shpëtim (DMSH);
· Siguron vazhdimësinë e shërbimeve kritike dhe mbështet rikthimin e funksioneve ekonomike pas fatkeqësive.

   Menaxheri i Qendrës Operative Emergjente (QOE) - DMSH ose Koordinatori\Zyrtari i    

   Menaxhimit  Emergjent (K\ZME): vepron si Menaxher i Qendrës Operative Emergjente (QOE),  

   është përgjegjës për koordinimin e operacioneve emergjente në nivel komunal dhe menaxhimin e    

    funksioneve operative të QOE.
Detyrat dhe përgjegjësitë kryesore të Menaxherit të QOE janë:

· Përgatit dhe mirëmban objektin e Qendrës Operative Emergjente (QOE) të komunës, duke siguruar funksionalitetin e saj dhe qasjen në informacion për zyrtarët e autorizuar;

· Mban koordinim të vazhdueshëm me strukturat rajonale dhe institucionet përkatëse, duke siguruar shkëmbim të shpejtë dhe të saktë të informacionit mbi situatat emergjente;
· Identifikon rreziqet dhe dobësitë që mund të ndikojnë në territorin e komunës, në bashkëpunim me institucionet rajonale dhe qendrore;
· Identifikon dhe mobilizon burimet në dispozicion brenda komunës për reagim emergjent, si dhe koordinon kërkesat për ndihmë reciproke me partnerët institucionalë dhe strukturat rajonale;
· Zhvillon dhe mirëmban staf të trajnuar për reagim emergjent, si dhe harton lista kontrolli dhe procedura operative të përshtatshme për situata emergjente;
· Aktivizon Qendrën Operative Emergjente dhe delegon funksionet operative gjatë emergjencave, në përputhje me procedurat e përcaktuara në Planin Operativ Emergjent.

· Mbledh, regjistron dhe ruan aktivitetet e operacioneve emergjente;
· Merr pjesë në trajnime, ushtrime dhe punëtori të organizuara nga niveli rajonal, qendror ose nga organizata të tjera relevante, me qëllim përmirësimin e vazhdueshëm të kapaciteteve dhe procedurave të reagimit emergjent.
Menaxheri i QOE siguron funksionimin e integruar të Sistemit të Komandës së Incidentit (SKI) dhe koordinimin ndërinstitucional gjatë gjithë fazave të menaxhimit emergjent.
a. Zyrtari për Informim Publik (ZIP), (dhe çështjeve të jashtme - FME # 15) 
     a.  Zhvillon dhe mban një listë kontrolluese për funksionin e Informimit Publik. 
     b. Ndihmon në zhvillimin, shqyrtimin dhe mirëmbajtjen e QOE; 
     c. Informon nga QOE ose në vendngjarje sipas nevojës, lidhur me situatën Emergjente;
     d. Koordinon të gjitha informacionet e lëshuara në publik apo në media me ZIP të regjionit dhe /  

         Qendrën e Përbashkët të Informimit; 
     e. Koordinon ndërgjegjësimin e publikut për informacion të mediave para një Incidenti dhe siguron   

         informata të sakta dhe në kohë për reagim dhe rimëkëmbjen e operacioneve; 
     f. Këshillon zyrtarët e zgjedhur të Informimit publik, DMSH ose K\ZME rreth aktiviteteve; 
    g. Zhvillon dhe harton njoftimet e parapërgatitura (të shkruara) për përdorim gjatë situatave të  

         jashtëzakonshme;
    h. Zhvillon dhe shpërndan informacionin publik/materialet arsimore lidhur me masat që do të    

        merren  gjatë një emergjence duke përfshirë informacionet në lidhje me vendstrehimin, rrugët     

        e evakuimit, vendet e strehimit, transportit dhe pikat e grumbullimit, etj;
     i. Punon si pjesë e Qendrës për Informim të Përbashkët (QPIP), të përcaktuar nga zyrtarët e         

       Regjionit apo Shtetit. 

   c.  Zyrtari për Siguri - Monitoron kushtet e sigurisë dhe zhvillon masat për të siguruar  

      sigurinë e të gjithë personelit të caktuar. 

  d.   Zyrtari Ndërlidhës - shërben si Kontakt i parë në mbështetjen e Agjencive për të ndihmuar në   

       incident. 
2. SEKTORI I OPERATIVËS (Koordinatori\Zyrtari i Menaxhimit të Emergjencave) ose një i   

deleguar):     

      Është përgjegjës për të siguruar përmbushjen e përgjegjësive të të gjitha degëve të caktuara.      

      Shefi i Sektorit duhet të mbajë përgjegjësi, për drejtorët e degëve ose të deleguarit e tyre, 
      varësisht nga situata dhe disponueshmërinë e personelit. Shefi i Sektorit koordinon punën në 
      bazë të detyrave të caktuara nga drejtori i degës dhe raporton te menaxheri i QOE për përparimin   

      dhe statusin e misioneve të caktuara. 
Sektori i Operativës përbën komponentën kryesore të koordinimit operacional gjatë reagimit emergjent

DETYRAT E DREJTORIVE, SEKTOREVE DHE ZYRAVE
ZYRA KOMUNALE PËR KOMUNIKIM DHE INFORMIM (ZKKI)
Komunikimi (FME # 2): 
a.Zhvillon dhe mban një listë kontrolluese për funksionimin e komunikimit; 
b. Ndihmon në zhvillimin, shqyrtimin dhe mirëmbajtjen e QOE; 
c. Trajnon anëtarët e stafit në funksionimin e sistemit të komunikimit; 
d. Siguron mundësinë për të komunikuar ndërmjet QOE, operacioneve në terren dhe regjionit; 
e. Ndihmon në njoftimin e qytetarëve të komunës; 
f. Reagon në QOE ose në vendin e incidentit (terren), sipas nevojës; 
g. Këshillon zyrtarët e zgjedhur të komunikimit dhe K/ZME rreth aktiviteteve;  dhe 
h. Kryen përgjegjësitë tjera të caktuara nga Shefi i Seksionit. 
DREJTORIA KOMUNALE PËR MBROJTJE DHE SHPËTIM
Zjarrfikja (FME # 4): 

a. Zhvillon dhe mirëmban listat kontrolluese për funksionin e zjarrfikësve;
b. Mbështet zhvillimin, shqyrtimin dhe mirëmbajtjen e QOE;
c. Raporton në QOE ose në vendin e incidentit sipas nevojës;
d. Koordinon të gjitha shërbimet e zjarrfikjes dhe shpëtimit;
e. Siguron mënyrën e njoftimit të publikut dhe informimin emergjent;
f. Ndihmon në evakuimin e qytetarëve të prekur, duke përfshirë personat e bllokuar, të plagosur ose të institucionalizuar;
g. Siguron furnizim emergjent me energji elektrike dhe ndriçim për operacionet emergjente;
h. Mbështet operacionet e riaftësimit dhe pastrimin e rrënojave;
i. Këshillon zyrtarët e zgjedhur dhe Koordinatorin/Zyrtarin e Menaxhimit Emergjent (KME) mbi aktivitetet e zjarrfikjes dhe shpëtimit;
j. Kryen detyrat e tjera të caktuara nga Shefi i Seksionit.
            Kërkimi dhe Shpëtimi (FME # 9):
a. Merr pjesë në zhvillimin, rishikimin dhe mirëmbajtjen e procedurave operative që lidhen me funksionimin e Qendrës Operative Emergjente (QOE) ;
b. Raporton në Qendrën Operative Emergjente (QOE) ose në vendin e incidentit, sipas nevojës dhe sipas kërkesës së strukturës komanduese;
c. Koordinon aktivitetet dhe shërbimet e kërkimit dhe shpëtimit në territorin e komunës gjatë situatave emergjente;
d. Këshillon zyrtarët e zgjedhur dhe Koordinatorin\Zyrtarin e Menaxhimit të Emergjencave (K/ZME) lidhur me operacionet dhe kapacitetet e kërkimit dhe shpëtimit;
e. Kryen detyra dhe përgjegjësi të tjera sipas kërkesës së Shefit të Sektorit të Operativës ose Menaxherit të QOE.

DREJTORIA PËR SHËNDETËSI DHE MIRËQENIE SOCIALE

 Shëndetësia/Mjekësia (FME # 8): 

a. Zhvillon dhe mban një listë kontrolluese për funksionin e shërbimeve Shëndetësore/Mjekësore; 
b. Ndihmon në zhvillimin, shqyrtimin dhe mirëmbajtjen e QOE; 
c. Raporton në QOE ose në vendin e incidentit, sipas nevojës; 
d. Mirëmban një listë të banorëve me nevoja të veçanta, siguron kopje për komunën dhe Regjionin; 
e. Koordinon aktivitetet e urgjencës mjekësore brenda komunës; 
f.  Koordinon nevojat institucionale për transport nëse bëhet e domosdoshme zhvendosja ose               

    evakuimi për spitalet, shtëpitë e shëndetit, kujdesit ditor, shtëpitë e kujdesit personal apo  

     kujdestarëve të objekteve; 
g. Koordinon shërbimet mjekësore të nevojshme për të mbështetur operacionet e strehimit; 
h. Ndihmon në operacionet e kërkimit dhe shpëtimit; 
i.  Ndihmon në shërbimet mortore; 
j.  Ndihmon në dispozitat e inokulimit për parandalimin e sëmundjeve; 
k. Këshillon zyrtarët e zgjedhur dhe K\ZME rreth veprimtarive të shëndetit publik / shërbimeve  

    mjekësore; 
l.  Koordinon imunizimin e punëtorëve Emergjentë; 

m. I referohet nevojave të transportit (kujdesi shëndetësor, nevojave speciale) për zyrtarët e  

     logjistikës; 
n.  Koordinon dhe bashkëpunon me njësitë e përshtatshme dhe agjencitë lidhur me çështjet e    

    shëndetit publik duke përfshirë edhe raportimin e sëmundjeve ngjitëse dhe krijimin e zonave    

    karantinë; dhe 

nj. Kryen përgjegjësitë tjera të caktuara nga Shefi i Seksionit. 

INSPEKTORËT E PARANDALIMIT NGA ZJARRI DHE FATKEQESIVE TJERA
Reagimi për Naftë dhe Materiale të rrezikshme (FME # 10): 
a. Ndihmon në zhvillimin, shqyrtimin dhe mirëmbajtjen e QOE; 
b. Raporton brenda QOE ose në vendin e incidentit sipas nevojës; 
c. Koordinon me ekipin për Materiale të Rrezikshme siç është e përshtatshme; 
d. Koordinon dezinfektimin dhe monitorimin e qytetarëve të prekur dhe punëtorëve emergjentë pas   

   ekspozimit nga rreziqet kimike ose radiologjike;

e. Këshillon zyrtarët e zgjedhur dhe  KME rreth aktiviteteve për MAT.RREZ; 
f. Kryen përgjegjësitë tjera të caktuara nga Shefi i Seksionit. 
POLICIA E KOSOVES
Siguria Publike - (FME # 13):
a. Zhvillon dhe mban një listë kontrolluese për siguri publike dhe funksionimit të sigurisë; 
b. Ndihmon në zhvillimin, shqyrtimin dhe mirëmbajtjen e QOE; 
c. Raporton brenda QOE ose në vendin e incidentit, sipas nevojës; 
d. Koordinon shërbimet e sigurisë  dhe zbatimit të ligjit; 
e. Krijon siguri dhe mbrojtje të objekteve të rëndësishme, duke përfshirë QOE; 
f. Siguron qasje dhe kontroll të trafikut për rreth dhe në zonat e prekura; 
g. Ndihmon përmes linjave të alarmimit dhe njoftimit për popullatën e kërcënuar. 
h. Ndihmon ne evakuimin e qytetarëve të prekur, veçanërisht atyre që janë të institucionalizuar,  

    ngujuar ose të plagosur; 
i. Ndihmon në instalimin e shenjave emergjente të jashtëzakonshme dhe pajisjeve tjera të lëvizjes së 
   trafikut; 
j. Ndihmon në operacionet e kërkimit dhe shpëtimit; 
k. Këshillon zyrtarët e zgjedhur dhe K\ZME për siguri publike dhe operacionet e Sigurisë; 
l. Themelon dhe siguron shërbimet e sigurisë të lokacioneve për strehim që operojnë në vende të   

   komunës; 
m. Ndihmon operatorët për strehim në shfaqjen e klientëve me histori kriminale duke përfshirë  

     kundërvajtësit seksual.
n. Themelon patrullat e sigurisë për ndonjë zonë të evakuuar, nëse lejojnë kushtet; 
o. Bashkëpunon me agjencitë e tjera të zbatimit të ligjit në lidhje me hetimet, sigurinë e vendit të ngjarjesetj. dhe 
p. Kryen përgjegjësitë tjera të caktuara nga Shefi i Seksionit. 

3. SEKTORI I PLANIFIKIMIT (Koordinatori\Zyrtari i Menaxhimit Emergjent ose ndonjë i deleguar): është përgjegjës për të siguruar funksionimin e menaxhimit emergjent sipas përgjegjësive. Shefi i Seksionit duhet të mbajë përgjegjësi për drejtimin e degës ose të delegojë detyra, varësisht nga situata dhe disponueshmëria e personelit. Shefi i Seksionit koordinon punën dhe detyrat e caktuara nga drejtori i degës dhe i raporton menaxherit të QOE në përparimin dhe statusin e misioneve të caktuara. 
Dretoria për Mbrojtje dhe Shpëtim
 Menaxhimi Emergjent - (FME#5): 

a. Mbledh, analizon dhe vlerëson informacionet që lidhen me incidentin dhe zhvillimin e situatës  

    emergjente;
b. Përcakton statusin e burimeve dhe monitoron përdorimin dhe dislokimin e tyre gjatë operacioneve     

    emergjente;
c. Përgatit dhe dokumenton Planet e Veprimit të Incidentit (PVI) në bashkëpunim me strukturat  

    operative të QOE;
d. Kërkon dhe përpunon raporte informative, të dhëna operative dhe paraqitje grafike ose skema që  

    ndihmojnë në analizën e situatës;
e. Mbikëqyr përgatitjen dhe përditësimin e Planit të Menaxhimit të Incidentit gjatë zhvillimit të       

    operacioneve emergjente;
f. Mbledh dhe analizon informacionet mbi strategjitë alternative të reagimit dhe masat e mundshme 
    për menaxhimin e incidentit;
g. Kryen detyra dhe përgjegjësi të tjera sipas udhëzimeve të Shefit të Sektorit të Operativës ose   

    Menaxherit të QOE.
4. SEKTORI I LOGJISTIKËS (Koordinatori\Zyrtari i Menaxhimit Emergjent ose një i deleguar):   

Është përgjegjës për të siguruar përmbushjen e përgjegjësive të gjitha detyrave/degët e caktuara. Shefi i seksionit duhet të mbajë përgjegjësitë e drejtorit të degës, ose të delegojë ato, varësisht nga situata dhe disponueshmëria e personelit. Shefi i Seksionit koordinon punën me detyrat e caktuara nga drejtori i degës dhe i raporton menaxherit të QOE për përparimin dhe statusin e detyrave të caktuara. Sektori i Logjistikës gjithashtu siguron mbështetje logjistike për QOE. 

DREJTORIA PËR SHËRBIME PUBLIKE&SEKTORI PRIVAT
Transporti (FME # 1): 
a. Ndihmon në zhvillimin, shqyrtimin dhe mirëmbajtjen e QOE; 
b. Reagon brenda QOE ose në vendin e incidentit, sipas nevojës; 
c. Mirëmban një listë të burimeve të transportit dhe informacionet kontaktuese duke përfshirë      

    kapacitetet në komuna; 
d. Koordinon burimet e furnizimit gjatë transportit emergjent; 
e. Këshillon zyrtarët e zgjedhur dhe K\ZME-në rreth aktiviteteve të transportit; dhe 
f. Kryen përgjegjësi të tjera të caktuara nga Shefi i Sektorit. 
Punët Publike dhe të Inxhinierisë (FME#3): 
a. Ndihmon në zhvillimin, shqyrtimin dhe mirëmbajtjen e QOE; 
b. Raporton brenda QOE ose në vendin e incidentit, sipas nevojës; 
c. Mirëmban një listë të aseteve dhe punëve publike; 
d. Shërben si ndërlidhje në mes punëve publike të komunës dhe  QOE; 
e. Koordinon caktimin e burimeve të punëve publike; 
f. Siguron informacion mbi ujin, kanalizimin, ndërtimin dhe riparimin e rrugëve, inxhinierinë,  

   inspektimin e ndërtimit dhe mirëmbajtjes; 
g. Këshillon zyrtarët e zgjedhur dhe K\ZME-në dhe  rreth punëve publike dhe veprimtarive inxhinierike; dhe 
h. Kryen përgjegjësi të tjera të caktuara nga Shefi i Sektorit. 

KRYQI I KUQ I KOSOVËS – dega Rahovec
Kujdesi Masiv, Strehimit dhe Shërbimeve Humane (FME#6): 
a. Ndihmon në zhvillimin, shqyrtimin dhe mirëmbajtjen e QOE; 
b. Raporton brenda QOE ose në vendin e Incidentit, sipas nevojës; 
c. Ndihmon Administratorin Emergjent të Komunës (FME # 6) në mbajtjen e një liste të kujdesit    

    masiv - objektet për strehim duke përfshirë kapacitetet; 
d. Koordinon me Kryqin e Kuq të Kosovës dhe agjencive të tjera të përshtatshme; 
e. Përgjigjet në kërkesat për kujdes masiv – strehim,  në mbështetjen për rajonin gjatë emergjencave; 
f. Koordinon me FME#1 (Transporti) dhe FME#7 (Menaxhimi i Burimeve) në lidhje me çështjet e  

   evakuimit; 
g. Këshillon zyrtarët e zgjedhur dhe K\ZME rreth kujdesit masiv, zhvendosjen dhe veprimtaritë e  

    strehimit; dhe 
h. Kryen përgjegjësitë tjera të caktuara nga Shefi i Seksionit. 

DREJTORIA E ADMINISTRATËS DHE PERSONELIT
 Dega e Mbështetjes me Burime (FME#7): 
a. Koordinon për materialet, shërbimet dhe objektet në mbështetjen emergjente;
b. Zhvillon procedurat për urdhra të shpejtë për furnizime dhe pajisje dhe përcjell shpërndarjen dhe  

    përdorimin e tyre;
c. Merr pjesë në përgatitjen e Planit të Menaxhimit të incidenteve; 
d. Lehtëson marrjen e furnizimeve emergjente për punëtorët duke përfshirë ushqimin, ujin, dhe 
    nevojat themelore; 
e. Lehtëson blerjen e furnizimeve, siç kërkohet, me ushqim, ujë dhe nevojat për operatorët e  

    strehimit; 
f. Siguron, ndjek dhe koordinon burimet e transportit (autobusë, furgonë, ambulanca shtesë,   

   kamionët, etj); 
g. Ngre pikat fushor për burimet e furnizimit dhe të transportit; 
h. Merr furnizime dhe koordinon shpërndarjen e karburantit emergjent për furnizimin e automjeteve  

    emergjente, objekteve kritike të përshtatshme për evakuim, si dhe;
I. Kryen përgjegjësi të tjera të caktuara nga Shefi i Seksionit.

DREJTORIA PËR BUJQËSI
Dega e Burimeve Bujqësore dhe Natyrore (FME#11): 
a. Ndihmon në zhvillimin, shqyrtimin dhe mirëmbajtjen e QOE; 
b. Raporton brenda QOE ose në vendin e incidentit (VI), sipas nevojës; 
c. Mban një listë për ushqimin dhe kujdesin e kafshëve dhe kontrollin e pasurive; 
d. Shërben si ndërlidhje në mes të QOE dhe çështjeve të ushqimit për komunitetet; 
e. Koordinon shpërndarjen e informacionit për ushqimin dhe kujdesin e kafshëve dhe kontrollin në  

    komunitetit; 
f. Këshillon zyrtarët e zgjedhur dhe K\ZME  lidhur me  kujdesin bujqësor, të kafshëve dhe çështjet e  

   kontrollit; 
g. Koordinon aktivitetet lokale për strehim të kafshëve me zyrtarët e regjionit me FME#11 dhe ekipin    

    ndërlidhës reagues për Kafshë; dhe 
h. Kryen përgjegjësitë tjera të caktuara nga Shefi i Seksionit. 

KORPORATA ELEKTRO ENERGJETIKE – KEDS Rahovec
Dega e Energjisë (FME#12): 
a. Ndihmon në zhvillimin, shqyrtimin dhe mirëmbajtjen e QOE; 
b. Raporton në QOE ose në vend i incidentit VI, sipas nevojës; 
c. Mban një listë për energji dhe shërbime të pasurive; 
d. Shërben si ndërlidhje ndërmjet QOE dhe shërbimeve komunale të energjisë; 
e. Koordinon shpërndarjen e informacionit ndërmjet degës së energjisë/shërbimeve komunale; 
f. Këshillon zyrtarët e zgjedhur dhe K/ZME lidhur me çështjet e energjisë; dhe 
g. Kryen përgjegjësitë tjera të caktuara nga Shefi i Seksionit. 

 SEKTORI I FINANCAVE DHE ADMINISTRATËS (K/ZME, zyrtarët e zgjedhur dhe/ose si të deleguar): është përgjegjës për të siguruar përmbushjen e përgjegjësive të rimëkëmbjes afatgjate dhe zbutjes. Shefi i Seksionit duhet të mbajë përgjegjësinë e drejtorit të degës, ose t`ua delegojë atyre, varësisht nga situata dhe disponueshmëria e personelit. Shefi i Seksionit koordinon punën e degës sipas detyrave të caktuara nga drejtori dhe përcjell raportet te menaxheri i QOE për përparimin dhe statusin e misioneve të caktuara. Sektori gjithashtu mban regjistrimet e financave dhe të personelit për aktivitetet reaguese emergjente. 

DREJTORIA PËR FINANCA
Rimëkëmbja e Komunitetit dhe zbutja (FME #14):
a. Mbikëqyr dhe mban nën kontroll të gjitha analizat e kostos financiare dhe aktivitetet që
      lidhen me emergjencën;
b. Përcakton kostot dhe të dhënat kohore të personelit;

c. Koordinon zhvillimin e vlerësimit të dëmeve;
d. Fillon planifikimin për rimëkëmbjen e funksioneve jetike të komunitetit; dhe

e. Kryen përgjegjësitë tjera të caktuara nga Shefi Seksionit.
A. Zyrtarët e zgjedhur (kryetari dhe drejtorët e drejtorive), janë përgjegjës për mbrojtjen e jetës dhe pronës së qytetarëve. Ata ushtrojnë mbikëqyrjen kryesore dhe kontrollin mbi të katër fazat e menaxhimit emergjet: parandalimin, përgatitjen, reagimin dhe rimëkëmbjen në kuadër aktiviteteve emergjente në  komunës. 

B. Koordinatori\Zyrtari i Menaxhimit Emergjent (K\ZME-DMSH-se ose ndonjë drejtor tjetër i emëruar), do të veprojë në emër të zyrtarëve të zgjedhur. Qendra Operative Emergjente (QOE) është caktuar nga komuna dhe mund të aktivizohet nga Koordinatori\Zyrtari i Menaxhimit Emergjent (K\ZME) apo, nga zyrtarët e zgjedhur gjatë një emergjence. Një zëvendës i K\ZME-së dhe një QOE Alternative do të caktohen për të funksionuar në rastin kur K\ZME primar dhe QOE nuk janë në dispozicion. 

C. Ky plan përfshin parimet për "të gjitha rreziqet" sepse shumica e funksioneve të reagimit emergjent janë të njëjta, pavarësisht nga rreziku. K\ZME do të bëjë mobilizimin e burimeve të personelit që kërkohet sipas situatës emegjente. 

D. Koordinatori\Zyrtari i Menaxhimit të Emergjencave (K\ZME-DMSH) dhe zyrtarët e zgjedhur do të lidhin marrëveshje për ndihmë reciproke me komunat fqinje për ndihmë emergjente, nëse është e nevojshme.

E. Komuna do të shfrytëzojë Sistemin e Integruar të Menaxhimit të Emergjencave (SIME-2010) dhe Sistemin e Komandimit të Incidenteve (shih më poshtë). 
D.  KONCEPTI I OPERACIONEVE
Renditja e Veprimit 
Ky seksion përshkruan menaxhimin e incidentit dhe veprimet që shkojnë nga kërcënimi, njoftimi fillestar, deri në fillimin e koordinimit të përpjekjeve për të vlerësuar dhe ndërprerë kërcënimin, përgatitjen për aktivizimin e strukturës së FME-së, vendosjen e burimeve për reagim dhe operacione në incident, në mbështetje të rimëkëmbjes. Këto veprime nuk ndodhin domosdoshmërisht në mënyrë të njëpasnjëshme, shumë prej tyre janë në bashkëveprim, prandaj duhet të ndërmerren reagime individuale ose të shumëfishta ndaj këtyre incidenteve.

                                               ORGANIZIMI

Kur Qendra Operative Emergjente (QOE) lokale është e aktivizuar duhet të ketë koordinim midis Menaxherit\Zyrtarit të Menaxhimit Emergjent dhe komandantit të incidentit për të siguruar një reagim të qëndrueshëm: 

· QOE ndjek strukturën e SKI (Sistemi i Komandimit të Incidentit) dhe

           FME duhet të lidhen me stafin e SKI.
1. Komandanti i Incidentit (KI) do të trajnohet për vendin e incidentit në bazë të kërkesave të   

           SIME-së (Sistemit të Integruar të Menaxhimit të Emergjencave). Në mënyrë të njejtë, stafi i        

           QOE gjithashtu do të jetë i trajnuar sipas kërkesave të (SIME).
2. Post Komandën e Incidentit, në vendngjarje duke përdorur SKI,
          Zinxhir të qartë komandues, ku autoriteti dhe përgjegjësitë janë të përcaktuara në mënyrë të 

          qartë.
3.  Sistemi i Komandimit të Incidenteve (SKI) duhet të ketë: 
·  Një strukturë mbikëqyrëse/kontrolluese (staf prej 3 – 7 (optimale 5); 
·  Përgjegjësia e personelit (çdo person i raporton vetëm një personi në zinxhirin e komandës); dhe 
· Postet funksionale do të plotësohen vetëm kur paraqitet nevoja reale. Përgjegjësitë e posteve të paplotësuara do të mbulohen përkohësisht nga stafi ekzistues, ndërsa në të ardhmen këto  

           funksione pritet të riorganizohen dhe të mbulohen përmes krijimit të pozitave më të avancuara.
                                        Post Komanda e Incidentit (PKI)
Skema në vijim është një shembull i stafit të një QOE. Më shumë detaje duhet të ofrohen në anekset FME.

                                                Sektori i Operacioneve

     FME-të e Shërbimeve Emergjente

           FME-të e Shërbimeve Humane

FME-të e Mbështetjes së Infrastrukturës

*Shënim: Të gjitha juridiksionet kanë personel FME të mbështetjes së infrastrukturës dhe mund të modifikohen sipas nevojës.*

     FME-të e Sektorit të Planifikimit

       FME-të e Sektorit të Logjistikës

SEKUENCA E VEPRIMEVE
Veprimet e menaxhimit të incidentit zhvillohen në mënyrë dinamike dhe jo domosdoshmërisht lineare. Ato përfshijnë:

1. Njoftimin fillestar të kërcënimit;
2. Vlerësimin fillestar të situatës;
3. Aktivizimin e pjesshëm ose të plotë të QOE;
4. Dislokimin e resurseve;
5. Reagimin emergjent;
6. Rimëkëmbjen;
7. Zbatimin e masave të zbutjes.
Shumë nga këto veprime mund të zhvillohen në mënyrë paralele dhe të ndërvarur, me qëllim sigurimin e një reagimi të shpejtë dhe efektiv ndaj incidentit.
Operacionet e Zakonshme/ Jo-emergjente
Këto janë veprime që ndërmerren gjatë periudhave jo emergjente me qëllim përgatitjen e kapaciteteve lokale për reagim efektiv në rast emergjence. Në këtë fazë, komuna zbaton këto aktivitete:
1. Informimin dhe edukimin e publikut përmes mediave lokale, broshurave, publikimeve zyrtare, numratorëve telefonikë, ëeb-faqes të komunës dhe kanaleve të tjera të komunikimit; 

2. Hartimin, rishikimin, përditësimin dhe mirëmbajtjen e POEL dhe procedurave standarde operative;
3. Organizimin e trajnimeve dhe ushtrimeve periodike për testimin e planeve dhe rritjen e gatishmërisë; 

4. Përditësimin dhe verifikimin e listave të kontakteve emergjente, resurseve dhe kontraktuesve. 

5. Testimin dhe mirëmbajtjen e sistemeve të alarmimit dhe komunikimit; 

6. Planifikimin i vazhdimësisë së qeverisjes dhe funksioneve esenciale; 
7. sigurimin që POEL përfshin mekanizma për njoftimin e institucioneve përkatëse, përfshirë autoritetet kompetente për menaxhimin e rasteve me viktima, në përputhje me legjislacionin në fuqi;
Këto aktivitete synojnë të rrisin gatishmërinë institucionale dhe të reduktojnë kohën e reagimit gjatë emergjencave.

VEPRIMET PARA INCIDENTEVE-ALARMIMI DHE PARALAJMERIMI 
Këto janë veprime që zbatohen në rast se Menaxheri/Zyrtari i Menaxhimit Emergjent merr njoftimin për një ngjarje të jashtëzakonshme nga Qendra e Situatave ose paralajmërime të tjera nga burime të besueshme. 
Këto veprime përfshijnë:
· Komunikimin e njoftimeve dhe paralajmërimeve për publikun dhe institucionet përkatëse; 

· Sigurimin e shëndetit dhe sigurisë publike; 

· Sigurimin e shëndetit dhe mbrojtjes së reaguesve; 

· Marrjen e masave për mbrojtjen e pronës; 

· Aktivizimin e pjesshëm të Qendrës Operative Emergjente (QOE), sipas natyrës së emergjencës; 

· Raportimin e situatës tek organet e qeverisë lokale. 

Veprime specifike:
1. Alarmimi dhe mobilizimi i personelit të menaxhimit emergjent, si dhe caktimi i strukturës së angazhimit të personelit. 

2. Përcaktimi dhe zbatimi i masave paraprake mbrojtëse në funksion të përgatitjes për një situatë të mundshme emergjente. 
VEPRIMET REAGUESE

Veprimet reaguese ndërmerren menjëherë pas ndodhjes së emergjencës dhe synojnë menaxhimin efektiv të situatës dhe minimizimin e pasojave.

Objektivat kryesore janë:
· Ruajtja e jetës dhe shëndetit të popullsisë; 

· Mbrojtja e pronës dhe mjedisit; 

· Stabilizimi i situatës emergjente. 

Këto veprime përfshijnë:
· Zbatimin e ligjit dhe sigurimin e rendit publik; 

· Operacionet e zjarrfikjes dhe shpëtimit; 

· Ofrimin e shërbimeve mjekësore emergjente; 

· Evakuimin e popullsisë nga zonat e rrezikuara; 

· Sigurimin e strehimit emergjent; 

· Operacionet e kërkim-shpëtimit; 

· Shpërndarjen e furnizimeve emergjente; 

· Menaxhimin dhe pastrimin e rrënojave; 

· Mbrojtjen e infrastrukturës kritike; 

Gjatë kësaj faze funksionet jo-thelbësore të administratës komunale mund të pezullohen përkohësisht për të përqendruar burimet në menaxhimin e emergjencës.

Disa çështje që duhet marrë në shqyrtim në këto momente gjatë incidentit  janë këto:
1. Funksionet ditore të qeverisjes që nuk kontribuojnë drejtpërdrejt në operacionet emergjente mund të pezullohen përkohësisht gjatë fazës së reagimit; 

2. Përpjekjet dhe burimet mund të ridrejtohen për përmbushjen e detyrave prioritare emergjente. 

3. Evakuimi i popullsisë urdhërohet dhe zbatohet sipas nevojës; 

4. Strehimoret emergjente hapen dhe menaxhohen nga personeli përgjegjës. 

Pas përfundimit të operacioneve të menjëhershme për shpëtimin e jetës, fokusi zhvendoset në operacionet e rimëkëmbjes dhe, kur është e zbatushme, në masat për zbutjen (zvogëlimin) e rrezikut.
VEPRIMET E RIMËKËMBJES 

Veprimet e rimëkëmbjes ndërmerren pas përfundimit të reagimit fillestar dhe synojnë kthimin e komunitetit në gjendje normale funksionimi sa më shpejt dhe në mënyrë të qëndrueshme.

Këto veprime përfshijnë:
· Vlerësimin paraprak të dëmeve; 

· Zbatimin e masave afatshkurtra dhe afatgjata të rimëkëmbjes; 

· Pastrimin dhe rindërtimin e objekteve publike, bizneseve dhe vendbanimeve; 

· Rikthimin e banorëve dhe parandalimin e dëmeve të mëtejshme nga faktorët natyrorë; 

· Mbrojtjen e vendeve kulturore dhe arkeologjike gjatë operacioneve të rimëkëmbjes.
Çështje të tjera gjatë rimëkëmbjes:
· Hapja e një Zyre të Përbashkët Fushore (ZPF), nëse ngjarja shpallet fatkeqësi në nivel lokal ose shtetëror.
Kjo zyrë shërben si pikë qendrore koordinimi ndërmjet institucioneve shtetërore, lokale dhe organizatave vullnetare. 

· Brenda 72 orëve nga ngjarja: 

1. Kryhet vlerësimi fillestar i dëmeve dhe raportohet në Qendrën Operative Emergjente       (QOE) (lokale ose qendrore) ; 

2. Vlerësohet infrastruktura kritike dhe përcaktohet mundësia për rikthimin e banorëve; 

3. Fillon menjëherë rikthimi i shërbimeve esenciale (energji elektrike, ujë i pijshëm, kanalizime, etj.).
Veprimet e zbutjes (zvogëlimit të rrezikut) 
Këto veprime synojnë zvogëlimin ose eliminimin e rreziqeve afatgjata ndaj njerëzve, pronës dhe mjedisit.

Gjatë këtij procesi adresohen:
· Përdorimi i granteve (financime të jashtme) për masa të zvogëlimit të humbjeve, kur ato janë të disponueshme; 

· Shfrytëzimi i ekspertizës shkencore për ndërtim më të sigurt; 

· Koordinimi me programe kombëtare dhe ndërkombëtare për menaxhimin e rreziqeve (p.sh. përmbytjet) ; 

· Hartëzimi i zonave të rrezikuara për planifikim më të mirë të rimëkëmbjes dhe zbutjes; 

· Përdorimi i modeleve parashikuese për mbrojtjen e infrastrukturës kritike;
· Dokumentimi i humbjeve të shmangura falë masave parandaluese; 

· Edukimi dhe ndërgjegjësimi i publikut.
Veprime konkrete:
1. Rishikimi dhe përditësimi i planit për zvogëlimin e rreziqeve; 

2. Zhvillimi i projekteve për përfitimin e granteve për zbutje, në bashkëpunim me institucionet përkatëse; 

3. Integrimi i masave zbutëse në rindërtimin e infrastrukturës së dëmtuar.
SHPALLJA E GJENDJES SË GATISHMËRISË
Gjendja e gatishmërisë shpallet në rastet kur ekziston një kërcënim serioz për jetën, pronën ose mjedisin dhe kur kërkohet një reagim i koordinuar institucional.
Ajo mund të shpallet nga:
· Kryetari i Komunës; 

· Nënkryetari i Komunës (në mungesë të Kryetarit) ;
· Drejtori për Mbrojtje dhe Shpëtim (në mungesë të Kryetarit dhe Nënkryetarit, në përputhje me kompetencat ligjore) ;
· Një i deleguar nga Kryetari i Komunës.   

Aktivizimi i Qendrës Operative Emergjente (QOE)

Menaxheri\Zyrtari për menaxhim Emergjent ose koordinatori mund të aktivizojë QOE në këto raste:

· Kur ekziston kërcënim i menjëhershëm ndaj sigurisë ose shëndetit publik në shkallë të gjerë; 

· Kur kërkohet koordinim ndërinstitucional i shumë agjencive për menaxhimin e emergjencës ose rimëkëmbjen; 

· Kur emergjenca prek disa njësi administrative që varen nga të njëjtat burime; 

· Kur, për kontrollin e ngjarjeve të mëdha emergjente apo fatkeqësie zbatohen direktivat emergjente lokale.  
 Disponueshmëria e stafit dhe nevojat operacionale mund të kërkojnë kombinimin e roleve ose mosplotësimin e disa pozitave të caktuara, ku përgjegjësitë transferohen te nivele më të larta menaxheriale.

      Komunikimi, alarmimi dhe paralajmërimi për publikun sigurohen përmes Sistemit të Alarmimit                                                 

            Emergjent (SAE), si dhe përmes kanaleve të tjera të disponueshme.
Komunikimi dhe alarmimi
Informimi i publikut realizohet përmes:

· Sistemit Emergjent të Alarmimit;   
· Faqes zyrtare të komunës;
· Mediave lokale;
· Rrjeteve sociale zyrtare;
· Komunikimeve direkte emergjente.
Evakuimi dhe strehimi
Në rast evakuimi:

· Popullsia udhëzohet të përdorë mjetet personale kur kjo është e mundur;
· Organizohen transporte për personat që nuk disponojnë mjete transporti;
· Përcaktohen zona të sigurta brenda ose jashtë territorit të komunës;
· Trafiku menaxhohet nga autoritetet përkatëse;
· Hapen strehimore emergjente sipas nevojës.
Personat që evakuohen duhet të ndjekin me kujdes udhëzimet dhe drejtimin e dhënë nga punonjësit e emergjencës, koordinatorët e trafikut dhe zyrtarët përgjegjës për menaxhimin e situatës. Rrugët e evakuimit do të përcaktohen në bazë të rrethanave të momentit dhe do të përdoren vetëm kur konsiderohen të sigurta dhe të realizueshme. Në zonat kritike, do të angazhohet personel i posaçëm për kontrollin e trafikut, me qëllim që të sigurohet një lëvizje e organizuar, e qetë dhe e sigurt e njerëzve dhe automjeteve.
Përfundim
Ky Koncept i Operacioneve siguron një qasje të integruar, të koordinuar dhe të standardizuar për menaxhimin e emergjencave në Komunën e Rahovecit, duke garantuar:

· Qartësi në komandim;
· Koordinim efektiv;
· Përdorim racional të burimeve;
· Mbrojtje maksimale të jetës dhe pronës.
E. GRUMBULLIMI DHE SHPËRNDARJA E INFORMACIONIT
Grumbullimi, verifikimi dhe shpërndarja e informacionit gjatë operacioneve emergjente koordinohen nga Qendra Operative Emergjente (QOE) e Komunës së Rahovecit. Informacioni mblidhet në mënyrë të vazhdueshme nga institucionet përgjegjëse, ekipet e reagimit në terren dhe përfaqësuesit e Funksioneve Mbështetëse Emergjente (FME), duke përfshirë të dhëna të përditësuara mbi situatën. 

Informacioni i verifikuar analizohet nga QOE dhe shpërndahet tek strukturat vendimmarrëse komunale, institucionet përgjegjëse operacionale dhe, sipas nevojës, tek autoritetet kompetente në nivel qendror. Shkëmbimi i informacionit realizohet përmes kanaleve zyrtare të komunikimit (radiolidhjet, linjat telefonike të dedikuara, postë elektronike, etj)  dhe mjeteve alternative në rast të ndërprerjes së sistemeve primare.
QOE përgatit raporte periodike të situatës në intervale të rregullta kohore për të mbështetur koordinimin taktik dhe vendimmarrjen strategjike.  Informimi zyrtar i publikut realizohet nga Zyrtari për Informim Publik në koordinim të plotë me QOE, me qëllim të sigurimit të informacionit të saktë, në kohë dhe të parandalimit të dezinformatave. Procedurat e detajuara të raportimit, formatet standarte dhe afatet kohore përcaktohen në Procedurat Standarde Operative (PSO).
F.   KOMUNIKIMI
· Komunikimi gjatë situatave emergjente dhe fatkeqësive realizohet përmes Qendrës Operative Emergjente (QOE) dhe institucioneve përgjegjëse për menaxhimin e emergjencave. Të gjitha institucionet dhe subjektet e përfshira në reagim janë të obliguara të sigurojnë komunikim të vazhdueshëm, raportim të rregullt dhe shkëmbim të saktë të informacionit operacional; 
· Shkëmbimi i informacionit realizohet përmes telefonisë fikse dhe mobile, radiolidhjeve operative, postës elektronike zyrtare, platformave elektronike dhe sistemeve tjera të komunikimit në dispozicion.
·  Në rast të ndërprerjes së sistemeve primare të komunikimit, aktivizohen mjetet alternative të komunikimit si: Radiolidhjet operative, Radiot portative të ekipeve emergjente; Posta elektronike rezervë dhe platformat alternative elektronike, Dërgimi fizik i njoftimeve dhe korrierëve në rast të ndërprerjes së plotë të komunikimeve elektronike.
QOE koordinon pranimin, verifikimin dhe shpërndarjen e informacionit ndërmjet institucioneve komunale, Policisë, zjarrfikësve, institucioneve shëndetësore, shërbimeve emergjente dhe subjekteve tjera operative. Raportimet operative dhe njoftimet emergjente realizohen sipas procedurave standarde të komunikimit dhe afateve të përcaktuara.
G.  ADMINISTRATA, FINANCAT DHE LOGJISTIKA
Ky seksion përcakton parimet, procedurat dhe përgjegjësitë për administrimin, menaxhimin financiar dhe mbështetjen logjistike gjatë situatave emergjente dhe fatkeqësive në Komunën e Rahovecit.
Në këtë seksion adresohen:

  Marrëveshjet për ndihmë reciproke dhe koordinim ndërinstitucional; 

  Procedurat për angazhimin e personelit shtesë, përfshirë riemërimin, aftësimin dhe përfshirjen e vullnetarëve; 

  Politikat për menaxhimin financiar, administrimin e burimeve dhe dokumentimin e shpenzimeve emergjente; 

  Procedurat për identifikimin, mobilizimin, shpërndarjen dhe monitorimin e përdorimit të burimeve gjatë emergjencave.

Të gjitha resurset e komunitetit (burimet njerëzore, objektet, pajisjet dhe kapacitetet logjistike) vihen në dispozicion të Kryetarit të Komunës së Rahovecit për menaxhimin dhe drejtimin e reagimit ndaj emergjencave.

Kryetari i Komunës mund të delegojë këtë autoritet te një i emëruar ose te Koordinatori\Zyrtari i Menaxhimit Emergjent, në përputhje me aktet përkatëse për delegimin e autoritetit.

Duhet të përcaktohen politika dhe procedura të qarta për:

· Evidentimin dhe raportimin e shpenzimeve emergjente; 

· Menaxhimin financiar gjatë emergjencave; 
· Kontrollin, monitorimin dhe transparencën e fondeve publike dhe donacioneve.

Në situata emergjente, procedurat standarde të prokurimit dhe administrimit financiar mbeten në fuqi. Megjithatë, në raste të jashtëzakonshme mund të zbatohen procedura të përshpejtuara, në përputhje me dispozitat ligjore, për të siguruar reagim më efikas dhe të shpejtë.
a. Administrata 
Në kuadër të Planit Operativ Emergjent Lokal të Komunës së Rahovecit, Qeveria Komunale siguron raportimin e rregullt të situatës, kërkesave për ndihmë dhe vlerësimeve të dëmeve në Qendrën Operative Emergjente 112 (QOE 112).

QOE 112 i përcjell këto raporte dhe kërkesa në nivel qendror, përkatësisht në Agjencinë për Menaxhimin Emergjent (AME) dhe strukturat përkatëse të nivelit shtetëror.

Komuna e Rahovecit dhe QOE 112 përdorin sisteme të standardizuara për regjistrimin dhe administrimin e të dhënave financiare, përfshirë shpenzimet dhe detyrimet e krijuara gjatë situatave emergjente.

Të gjitha veprimet dhe operacionet e ndërmarra nga Drejtoria për Mbrojtje dhe Shpëtim (DMSH) dokumentohen dhe regjistrohen në mënyrë sistematike. Këto të dhëna shërbejnë si bazë për raportim në nivel lokal, rajonal dhe qendror.

DMSH siguron raportim të rregullt, të saktë dhe në kohë gjatë gjithë fazave të menaxhimit emergjent.

Të gjitha dokumentet dhe raportet hartohen në përputhje me parimet e Sistemit të Integruar të Menaxhimit të Emergjencave (SIME) dhe legjislacionit në fuqi në Republikën e Kosovës.

b.  Financat
Menaxhimi financiar gjatë situatave emergjente realizohet në bashkëpunim ndërmjet Drejtorisë së Financave të Komunës dhe strukturave të menaxhimit emergjent, me qëllim sigurimin e përdorimit efikas, transparent dhe të ligjshëm të fondeve publike.

Në këtë kuadër përfshihen:

• Identifikimi dhe alokimi i fondeve për emergjenca në bashkëpunim me Drejtorinë e Financave;
• Përdorimi i fondeve rezervë komunale dhe burimeve të tjera të lejuara me ligj;
• Disbursimi i shpejtë i mjeteve financiare për nevojat emergjente, në koordinim me Drejtorinë e                                        

  Financave;
• Menaxhimi i donacioneve dhe ndihmës financiare;
• Evidentimi, kontrolli dhe raportimi i shpenzimeve emergjente nga Drejtoria e Financave;
• Monitorimi i përdorimit të fondeve për të siguruar transparencë dhe efikasitet.

Në raste emergjente, procedurat standarde financiare dhe të prokurimit zbatohen në bashkëpunim me Drejtorinë e Financave, përveç rasteve kur ligji lejon procedura të përshpejtuara për reagim më të shpejtë.

c. Logjistika - Koordinimi i nevojave të paplotësuara: 
Kur resurset komunale dhe ndihma reciproke janë të pamjaftueshme, QOE 112 koordinon sigurimin e ndihmës shtesë për plotësimin e nevojave.

Nëse kërkohet mbështetje shtesë:

· Kërkohet ndihmë nga komunat ose rajonet fqinje; 

· Në emergjenca të mëdha ose fatkeqësi me ndikim të gjerë kërkohet mbështetje nga niveli qendror përmes Agjencisë së Menaxhimit Emergjent (AME).
H.   ZHVILLIMI DHE MIRËMBAJTJA E PLANIT
Në përputhje me legjislacionin në fuqi për mbrojtjen nga fatkeqësitë natyrore dhe fatkeqësitë e tjera, Komuna e Rahovecit është përgjegjëse për zhvillimin, miratimin dhe mirëmbajtjen e Planit Operativ Emergjent Lokal (POEL), me qëllim sigurimin e një reagimi të koordinuar, efektiv dhe të qëndrueshëm ndaj emergjencave.

Rishikimi i Planit

· Plani Operativ Emergjent Lokal rishikohet në mënyrë gjithëpërfshirëse çdo katër (4) vjet;
· Përditësimi i planit bëhet së paku një herë në vit, ose më shpesh në rastë të ndryshimeve në 

           strukturat organizative, legjislacionin në fuqi, vlerësimin e rrezikut, resurset dhe kapacitetet     

           emergjente; 

· Versionet e përditësuara të planit miratohen nga organet kompetente komunale. 

Draftimi i planit është një përpjekje gjithëpërfshirëse e komunitetit, duke përfshirë:

Udhëheqja komunale
Ekspertë të fushave përkatëse, që kontribuojnë në:

· Analizën dhe vlerësimin e rreziqeve; 

· Planifikimin e evakuimit dhe strehimit; 

· Menaxhimin emergjent; 

· Masat e zbutjes së rrezikut; 

· Rimëkëmbjen dhe gatishmërinë emergjente; 

· Edukimin dhe ndërgjegjësimin e komunitetit. 

Shembuj të pjesëmarrësve të planit: 

Përfaqësuesit e grupeve të brendshme:

· Drejtoria e Financave; 

· Drejtoria për Shërbime Publike; 

· Drejtoria e Administratës; 

· Drejtoria e Shëndetësisë; 

· Drejtoria e Arsimit; 

· Drejtoria e Bujqësisë. 

Përfaqësuesit e grupeve të jashtme
· Shërbimi i Zjarrfikjes dhe Shpëtimit; 

· Policia; 

· Institucionet shëndetësore; 

· Kryqi i Kuq; 

· Sektori privat; 

· Organizatat joqeveritare (OJQ) ; 
· Tjetër.
Koordinatori\Zyrtari i Menaxhimit Emergjent do ta plotësojë Planin e Operacioneve Emergjente Lokal çdo vit.  Koordinatori\Zyrtari do të koordinojë me secilën organiztë të resurseve emergjente dhe sigurojë zhvillimin dhe mirëmbajtjen e një kapaciteti të duhur të reagimit emergjent.  

Është përgjegjësi e Koordinatorit\Zyrtarit të Menaxhimit Emergjent të siguruar që plani është i testuar dhe ushtruar sipas orarit të paraparë.  

Shembull i një orari të ushtrimeve:

Është e zakonshme që ushtrimet funksionale për disa pjesë të planit planifikohen të mbahen sipas nevojës dhe resurseve Komunale apo nivelit qendror\AME; Ushtrimet e tipit në tavolinë mbahen çdo viti; dhe ushtrimet në shkallë të gjerë mbahen sipas resurseve komunal apo sipas ofrimit nga nivelit qendëror\AME-së.  

Koordinatori\Zyrtari Emergjent është pëgjegjës për mirëmbajtjen e orarin dhe do të sigurojë që resurset e nevojshme të jenë në dispozicion t’i kryeje këto aktivitete.  

Pas çdo stërvitjeje, ushtrimi apo ngjarjeje aktuale, do të zhvillohet një diskutim i vlerësues dhe/apo analizë pas veprimit (APV). Çdo analizë e pas veprimit do të inkorporohet në plan me rastin e plotësimit të tij.

I. TRAJNIMI DHE USHTRIMET 
Autoriteti i Trajnimeve

· Personeli i trajnuar dhe i kualifikuar është thelbësor për zbatimin efektiv të Planeve Operative Emergjente Lokal (POEL) dhe nën-planeve komunale;
· Drejtori pëe Mbrojtje dhe Shpëtim siguron që i gjithë personeli reagues të ketë kuptim të plotë të përgjegjësive të tij, rolet dhe përgjegjësitë të jenë të koordinuara me komponentët e tjerë të POE;
· Personeli të pajiset me trajnimet e nevojshme për kryerjen efektive të detyrave;
· DMSH dhe komuna zhvillojnë dhe mirëmbajnë një program gjithëpërfshirës trajnimor dhe ushtrimesh, përfshirë:

· Trajnime të përgjithshme dhe kryesore (që mund të organizohet nga AME) ;
· Programe të vazhdueshme për ruajtjen e gatishmërisë emergjente. (duke ruajtur dhe zhvilluar kapacitet egzistuese të NJPZSH);
a. Zhvillimi i Trajnimeve

· Trajnimet bazohen në udhëzimet qendrore dhe mund të ofrohen nga:

· Stafi dhe zyrtarët e komunës (në rase ka kapacitete komuna për trajnimin e stafit, që nënkupton në rase dikushe nga komuna paraprakishte është trajnuar për keto fusha nga AM);
· Agjencia për Menaxhimin Emergjent (AME);
· Sektori private dhe ushtria;
· Organizatat dhe grupet vullnetare të trajnuara.
Të gjitha trajnimet dhe ushtrimet dokumentohen në mënyrë sistematike dhe regjistrohen për nevojat dhe pjesëmarrjen e personelit emergjent.
b. Ushtrimet

· Drejtoria për Mbrojtje dhe Shpëtim planifikon dhe zhvillon ushtrime në tavolinë sipas nevojës dhe mundësive;
· Ushtrimet synojnë: 
· Testimin e Planit Operativ Emergjent Lokal dhe nën-planeve;
· Trajnimin e zyrtarëve, stafit të reagimit emergjent dhe punonjësve të komunës;
· Përmirësimin e organizimit reagimit dhe kapacitetit të përgjithshëm të komunës.
· Pjesëmarrësit e inkurajuar përfshijnë grupet gjysmë-publike, vullnetarët dhe agjencitë locale.
· Mangësitë e identifikuara adresohen menjëherë pas ushtrimeve.
c. Kërkesat për Ushtrime

Të sigurohen praktika dhe përvoja për testimin dhe vlerësimin e operacionevepër  për personat që kanë përgjegjësi në QOE, kurse K\ZME duhet të aktivizojë këtë plan të paktën çdo tre (3) apo katër (4) vjet në formën e një stërvitjeje (Ushtrimi), emergjent.
d. Trajnimi- Linjat e Veprimit
Trajnimet për Zyrtarët Publik:
a. Trajnimi i Reagimit dhe Rimëkëmbjes:
Programet e trajnimit do t`u ofrohen zyrtarëve komunalë, Koordinatori\Zyrtarit të Menaxhimit Emergjent, personelit të QOE dhe personelit të shërbimeve emergjente (të policisë, zjarrfikjes dhe Funksioneve Mbështetëse Emergjente), mbi politikat dhe procedurat për një reagim të koordinuar dhe sanimin e pasojave të një fatkeqësie të jashtëzakonshme. Programet e trajnimit ofrohen nga Agjencia e Menaxhimit Emergjent të Kosovës dhe të koordinuar me Komunat dhe Rajonet.
b. Zhvillimi Profesional:
Programet e trajnimit do t’i ofrohen komunës, stafit të OJQ-ve dhe sektorit privat për aftësimin në hartimin e planeve, zhvillimin e aftësive profesionale, dhe çështjet e sigurisë në lidhje me përgatitjen komunale për emergjenca. Programet e trajnimit do të ofrohen nga AME-ja dhe do të koordinohen nga Qendra Operative për Emergjenca (QOE) dhe komuna.
Vlerësimi i Dëmeve dhe Raportimi: 
Trajnimet vjetore do të ofrojnë udhëzime mbi procedurat e raportimit dhe metodologjinë e vlerësimit të dëmeve, për personelin që do të angazhohet në bashkëpunim me ekipet lokale të vlerësimit. Programet e trajnimit do të ofrohen nga AME-ja dhe do të koordinohen nga komuna.

Shërbimet Emergjente dhe Agjencitë e Reagimit:

Ushtrimet përdoren për trajnim të zyrtarëve të zgjedhur dhe stafit emergjent lokal dhe rajonal, si dhe për personelin e FME-ve, sektorit privat dhe OJQ-ve.
K. KËRKESAT PËR PLAN, MIRËMBAJTJA DHE SHPËRNDARJA 

a. Përgjegjësitë e DMSH-së

· DMSH koordinon zhvillimin dhe mirëmbajtjen e POE;
· Komponentët e planit rishikohen dhe përditësohen çdo vit ose sipas nevojës;
· Anekset specifike mund të kërkojnë rishikim vjetor në përputhje me legjislacionin dhe rregulloret në fuqi;
· Rishikimi i përgjithshëm i planit bëhet çdo katër (4) vite.
· Çdo përdorim i planit (ngjarje emergjente ose ushtrim) përfshin rishikim për identifikimin e nevojave për ndryshime.
b. Detyrueshmëria: 
           Ky plan miratohet dhe zbatohet në përputhje me rregulloren për metodologjinë e hartimit të    

           planeve të reagimit emergjent dhe është i detyrueshëm për të gjitha strukturat përkatëse.
c. Zbatimi: 
         Plani aktivizohet dhe zbatohet me vendim të:

· Kryetarit të Komunës ose përfaqësuesit të autorizuar, në koordinim me DMSH dhe Koordinatorin/Zyrtari Komunal për Menaxhimin Emergjencave.
     d. Shpërndarja
· Plani shpërndahet sipas parimit “duhet të dini. 

· Versioni bazik mund të jetë më i qasshëm për institucionet përkatse. 

· Dokumentet që përmbajnë të dhëna sensitive nuk publikohen. 

Përfshihen:

· Listat kontrolluese; 

· Doracakët e resurseve; 

· Planet specifike të incidenteve; 

· Regjistri i shpërndarjes mbahet nga Koordinatoi/Zyrtarit për Menaxhimin e Emergjencave; 

· Të gjitha ndryshimet dokumentohen në regjistrin e ndryshimeve;
· Përdoret sistemi i kontrollit për shpërndarje dhe verifikim të dokumenteve.
Shtojca 1 – Fjalori i Termeve Kryesore

Kryqi i Kuq i Kosovës

Organizatë humanitare e udhëhequr nga vullnetarët, të cilët ofrojnë ndihmë për viktimat e fatkeqësisve dhe ndihmojnë në parandalimin, përgatitjen dhe reagimin ndaj emergjencave.  Këtë e bën përmes shërbimeve të cilat janë në përputhje me ligjin dhe Parimet e Lëvizjes së Kryqit të Kuq Ndërkombëtar.  

Sektori i Komandës

Një nga pesë fushat funksionale të Sistemit të Komandës së Incidentit. Funksioni i komandës përfshin drejtimin, kontrollin dhe koordinimin e resurseve, përfshirë njerëzit dhe pajisjet, për  arritjen e objektivave të reagimit emergjent.
Post Komanda

Lokacion në të cilin zbatohen funksionet parësore të komandës; zakonisht të bashkëvendosura me bazën e Incidentit. Te ne referohet gjithashtu edhe si Post komanda e Incidentit.

Menaxhimi Gjithpërfshirës i Resurseve

Maksimalizon shfrytëzimin e resurseve të disponueshme, konsolidon resurset e përafërta dhe zvogëlon mbingarkesën në komunikim në operacionet e komandës së incidentit.

Koordinimi 

Proces i analizimit sistematik të situatës, mbledhjen dhe përpunimin e informacioneve relevante përkatës lidhur me alternativat e mundshme për përzgjedhjen e kombinimit sa më efektiv të resurseve të disponueshme për arritjen e objektivave të caktuara.

Emergjenca

Çdo ngjarje apo kërcënim, qoftë natyrore apo e shkaktuar nga faktori njeri, e cila rezulton apo mund të rezultojë në lëndime apo dëmtime substanciale në popullatë apo dëme ose humbje substanciale e të mirave materiale apo resurseve natyrore dhe që mund të përfshijë veprim qeveritar përtej asaj që është e autorizuar me ligjin ekzistues.
Dekontaminimi

Proces i sigurimit të njerëzve, objekteve dhe zonave nëpërmjet absorbimit, neutralizimit, zvogëlimit të efektit dëmtues apo zhvendosjes së materieve të rrezikshme.
Emergjencë/Fatkeqësi/Incident

Një ngjarje e cila kërkon reagim të menjëhershëm dhe të koordinuar përtej fushëveprimit të çdo agjencie apo shërbimi të vetëm dhe që paraqet rrezik për komunitetin apo hapësirën më të gjerë. Një emergjencë është zakonisht një ngjarje që mund të kontrollohet brenda fushëveprimit të kapaciteteve lokale; ndërsa emergjenca e madhe apo fatkeqësia zakonisht kërkon kapacitete përtej atyre që janë të disponueshme në nivel lokal.

 Sistemi i Alarmimit Emergjent

Rrjet i stacioneve të shpërndarjes që ndërlidh institucionet e autorizuara nga Komisioni Qendror i Komunikimeve për të operuar në mënyrë të kontrolluar për alarmimin dhe informimin e publikut mbi veprimet e nevojshme mbrojtëse në raste të fatkeqësive apo situatave emergjente.
Qendra e Operacioneve Emergjente

Vendndodhje nga ku qeveria drejton dhe kontrollon operacionet e saj emergjente, ku informacioni lidhur me gjendjen e situatës emergjente grumbullohet, përpunohet të dhënat e situates dhe realizohet koordinimi ndërmjet agjencive dhe nga ku kërkohet zyrtarisht asistenca nga jashtë.
Plani i Operacioneve Emergjente Lokal
Dokument që ofron reagim të planifikura dhe të koordinuar ndaj situatave emergjente dhe fatkeqësive.

Menaxhimi Emergjent

Përgatitja për funksionet dhe zbatimi i tyre (të tjera nga funksionet për të cilat parësisht përgjegjëse janë forcat ushtarake) për të parandaluar, zvogëluar dhe trajtuar lëndimet dhe dëmet që rezultojnë nga fatkeqësitë natyrore apo të shkaktuara nga faktori njeri. Këto funksione përfshijnë zjarrfikjen, policinë, shëndetësin, shpëtimin, paralajmërimin, inxhinierinë, komunikimin, evakuimin, menaxhimin e resurseve, mbrojtjen e bimëve, restaurimin e shërbimeve publike dhe funksionet tjera të lidhura me ruajtjen e sigurisë, shëndetit dhe mirëqenies së popullatës.

Funksioni i Mbështetjes Emergjente

Fushë funksionale e aktivitetit reagues e krijuar për lehtësimin e shpërndarjes së asistencës gjatë fazës së reagimit të menjëhershëm në rast fatkeqësie për shpëtimin e jetëve, mbrojtjen e të mirave materiale dhe shëndetit publik dhe ruajtjes së sigurisë publike.  

Ushtrim 

Një aktivitet i destinuar për mbështetjen e gatishmërisë emergjente, testimin ose vlerësimin e planeve të operacioneve emergjente, procedurave apo shërbimeve trajnimin e personelit në detyrat e reagimit emergjent dhe demonstrimin e kapacitetit operacional. Ekzistojnë tri lloje të caktuara të ushtrimeve: ushtrime në tavolinë, funksionale dhe shkallë të gjerë.
Evakuim

Ndihma për polpullsin në zhvendosjen nga zonat e  rrezikuara në  zona të sigurta.

Sistemi Informativ Gjeografik

Sistem kompjuterik i aftë për grumbullimin, renditjen, përpunimin dhe pasqyrimin e informacionit të referuar gjeografikisht, p.sh. të dhënat e përcaktuara sipas lokacionit të tyre.
Materiet e Rrezikshme

Janë substanca apo materie të cilat mund të shkaktojnë rrezik të papashikueshëm  për shëndetin, pasurinë, ose për mjedisin, kur përdoren, transportohen, ruhen, ose  asgjësohen. Këtu mund të përfshihen materiet që janë të ngurta, të lëngshme ose në gjendje të gaztë. Gjithashtu materiet e rrezikshme mund të përfshijnë substanca toksike, djegëse dhe irrituese, eksplozive ose materie gërryese, si dhe materie radioaktive. 

Sistemi i Komandës së Incidentit
Model për reagim ndaj fatkeqësive i cili përdor terminologji të zakonshme, organizim të përshtatshëm, komunikim të integruar, strukturë komanduese të unifikuar, planifikim të veprimeve, hapësirë kontrolli të menaxhueshme, objekte të paracaktuara dhe menaxhim gjithëpërfshirës të resurseve. Në SKI ekzistojnë pesë funksione bazë: Komanda, Operacionet, Logjistika, Planifikimi dhe Financat/Administrata.

Komandanti i Incidentit
Person përgjegjës për menaxhimin e të gjitha operacioneve të incidentit.

Raporti i Vlerësimit të Dëmeve Fillestare

Raport që ofron informacion lidhur me dëmet e përgjithshme në pronat publike dhe private dhe shërben si bazë për shpalljen e gjendjes emergjente apo nevojës për asistencë.

Plani i Komunikimit të Integruar

Ky plan koordinon përdorimin e mjeteve të disponueshme të komunikimit dhe cakton frekuencat për funksionet e caktuara.

Emergjencë Lokale

Gjendje e shpallur nga organi qeveritar lokal kur, sipas gjykimit të këtij trupi, ndodhja apo rreziku nga ndodhja e fatkeqësisë është apo kërcënon të jetë e tillë në përmasa dhe ashpërsi, e cila kërkon veprim të koordinuar të qeverisë lokale për të parandaluar apo zbutur humbjen e jetëve, dëmtimin e pronave apo varfërimin.  Vetëm Kryetari i Komunës, me kërkesë të trupit qeveritar, mund ta shpallë gjendjen emergjente.

Lehtësimi/Zbutja

Aktivitete të cilat faktikisht eliminojnë apo zvogëlojnë gjasat e ndodhjes apo efekteve të një fatkeqësie.  Në shembujt e masave lehtësuese/zbutëse përfshihen (nuk kufizohen vetem me kaq),  punimi i ligjeve apo rregulloreve për shfrytëzimin e tokave, përforcimi i standardeve të ndërtimit, rregulloreve dhe licencimit për prodhimin, përdorimin dhe deponimin e materieve të rrezikshme dhe inspektimi dhe zbatimi i këtyre ligjeve dhe rregulloreve.

Marrveshje për Ndihmë Reciproke

Marrëveshje me shkrim midis agjencive dhe/ose juridiksioneve në të cilën ata pajtohen të ndihmojnë njëri- tjetrin, me kërkesë të njërës palë, duke dërguar personel dhe/apo pajisje në një situatë emergjente.

Instituti Hidrometeorologjik i Kosovës
Agjenci qendrore që ofron informacione për popullatën lidhur me motin dhe gjatë emergjencave të shkaktura nga motin, zyrtarët shtetëror dhe lokal të menaxhimit emergjent.

Gatishmëria

Hartimi i planeve për të siguruar reagim efikas dhe efektiv ndaj një fatkeqësie apo emergjence. Aktivitetet e gatishmërisë janë të destinuara për të ndihmuar shpëtimin e jetëve dhe zvogëlimin e dëmeve duke i përgatitur njerëzit të reagojnë si duhet kur një emergjencë është e pashmangshme. Gatishmëria gjithashtu përfshin trajnimet, ushtrimet dhe ngritjen e resurseve të domosdoshme për arritjen e gatishmërisë për të gjitha rreziqet.

Shpallja Presidenciale

Shpallja presidenciale liron burimet e ndryshme të asistencës nga qeveria qendrore bazuar në natyrën e kërkesës nga Kryetari i Komunës, vlerësimit të situatës nga AME-ja (raporti i situatës) dhe rekomandimi i AME-së tek Ministri i Puneve të brendshme si Koordinator nacional për menaxhimin e Incidenteve me karakter kombëtar. Shpallja bëhet sipas kushtetutës së Republikës së Kosovës nga kryetari shtetit.

Agjencia Parësore

Përderisa një numër i agjencive lokale do të kryejnë një numër të detyrave të ndryshme gjatë fatkeqësisë, në shumicën e rasteve vetëm një prej tyre do të jetë “Agjenci Parësore”. Agjencitë parësore do të jenë përgjegjëse për planifikimin e hollësishëm, testimin dhe vlerësimin e funksioneve të tyre përkatëse të mbështetjes emergjente. Drejtori i agjencisë parësore do të shërbejë si këshilltar kryesor për Kryetarin e Komunës gjatë fazës së reagimit dhe rimëkëmbjes. Për më tepër Drejtori i agjencisë parësore duhet të sigurojë që operacionet esenciale të agjencisë së tij do të vazhdojnë, përveç nëse ndryshe vendoset nga Kryetari i Komunës apo i autorizuari i tij.

Qendra Operative Emergjente 112
Qendra lehtëson komunikimin dhe koordinimin midis autoriteteve lokale, rajonale dhe qendrore për të siguruar një reagim efektiv dhe koherent ndaj emergjencave dhe incidenteve rajonale.

Raport Situate

Raport i cili plotësohet në fund të çdo dite operative të qendrës operative emergjente lokale dhe i cili i siguron rajonit një përmbledhje zyrtare të gjendjes së emergjencës dhe reagimit emergjent lokal. Kopja e raportit duhet të dorëzohet në QOE rajonale përmes faksit apo në Departamentin e Menaxhimit Emergjent përmes ëebfaqes së tij.

Harku i Kontrollit

Harku i kontrollit është numri i vartësve të cilët mund të mbikëqyr në mënyrë efektive një mbikëqyrës. Udhëzimet për një hark të dëshirueshëm të kontrollit rekomandojnë tre deri në shtatë persona. Numri optimal i vartësve është pesë për një mbikëqyrës.

Gjendja Emergjente

Gjendje e shpallur nga Presidenti kur, sipas gjykimit të tij, një fatkeqësi aktuale apo kërcënuese në çdo pjesë të shtetit është e përmasave dhe ashpërsisë së tillë që kërkon asistencë nga shteti për plotësimin e përpjekjeve lokale për parandalimin ose lehtësimin e humbjeve në jetë dhe dëmeve në pronë. 

Komanda e Bashkuar

Përgjegjësi e ndarë për menaxhimin e përgjithshëm të incidentit si rezultat i incidentit shumë-juridiksional apo shumë-agjencor. Në rastet e prioriteteve dhe qëllimeve kontradiktore, apo ku resurset janë të pakta, duhet të ketë linjë e qartë autoriteti për vendimmarrje. Agjencitë kontribuojnë në komandën e bashkuar duke përcaktuar qëllime dhe objektiva të përgjithshme, duke planifikuar së bashku aktivitetet taktike, duke kryer operacione të integruara taktike dhe duke ngritë në maksimun shfrytëzimin e të gjitha resurseve të caktuara me detyrë.

Armët e Shkatërrimit në Masë

Çdo eksploziv, ndezës apo gaz helmues, bombë, granatë, raketë me shtytës të mbushur me më shumë se 4 ounces, apo predhë me ndezës të mbushur me më shumë se 0.25 ounces, si dhe mina apo pajisje shpërthyese të ngjashme me to,  ose çdo armë e cila është e destinuar për të lëshuar rreze apo rrezatim në nivele të rrezikshme për jetën e njeriut. 

Shtojca 2 – Lista e Shkurtesave
POEL             Plani Operativ Emergjent Lokal 

ZKF

Zyrtari kryesor Financiar

MK

Marrëdhëniet me Komunitetin

MPB

Ministria e Punëve të Brendshme

QRF

Qendra për Rimëkëmbje nga Fatkeqësia   
DMSH           Drejtoria për Mbrojtje dhe Shpëtim
ME
           Ministria e Ekonomisë

MRF

Menaxheri për Rimëkëmbje nga Fatkeqësia

SAE

Sistemi i Alarmimit Emergjent

QOE

Qendra Operative Emergjente

KI                  Komandanti i Incidentit 

PKI               Post Komanda e Incidentit 
ZPF              Zyra e Përbashkët Fushore 
FME
          Funksion Mbështetës Emergjent

ASK              Agjencia e Statistikave të Kosovës 

SIME            Sistemi i Integruar i Menaxhimit Emergjent 
AMA

Agjencioni për Mbrojtjen e Ambientit

ERE-A
Ekipi i Reagimit Emergjent – Elementi Avancues

SHISHKB
Shërbimi i Inspektimit të Shëndetit të Kafshëve dhe Bimëve

EKRE

Ekipet e Komunitetit për Reagim Emergjent 

AME

Agjencia për Menaxhimin Emergjent

SKI

Sistemi i Komandës së Incidentit

QBI

Qendra e Bashkuar Informative

K\ZME           Koordinatori\Zyrtari për Menaxhimin Emergjent 

ZBF

Zyra e Bashkuar Fushore

MACC

Qendra për Koordinim të Shum-Agjencive

MiM

Memorandum i Marrëveshjes

MeM

Marrëveshje e Mirëkuptimit

SKP              Sistemi Kombëtar i Paralajmërimit

ZKKI             Zyra Komunale për Komunikim dhe Informimi 
FSK              Forca e Siguris së Kosovës

OJQ

Organizatë Joqeveritare

KKK               Kryqi i Kuq i Kosovës
SKMI

Sistemi Kombëtar i Menaxhimit të Incidenteve

PRK

Plani i Reagimit Kombëtar

SHMK

Shërbimi Meteorologjik Kombëtar

VPD

Vlerësimi Preliminar i Dëmeve

ZIP

Zyrtari për Informim Publik

PeK

Pik e Kontaktit

KSH

Kërkimi dhe Shpëtimi

PSO

Procedurat Standarde Operative

MBPZHR
Ministria e Bujqësisë, Pylltarisë dhe Zhvillimit Rural

OVAF

Organizatat Vullnetare Aktive në Fatkeqësi

ASHM

Armët e Shkatërrimit në Masë
Shtojca 3 – Autoriteti dhe Referencat
Ligji Nr. 04/L-027; për Mbrojtje nga Fatkeqësitë Natyrore dhe Fatkeqësitë e Tjera 

Ligji Nr. 04/L-230 për Agjencinë e Menaxhimit Emergjent

Ligji Nr. 08/L-261 për Mbrojtje nga Zjarri
Ligji Nr. 04/L-049 për Zjarrfikje dhe Shpëtim 

Sistemi i Integruar i Menaxhimit Emergjent (SIME-2010)

Plani i Reagimit Kombëtar (PRK-2023)
Strategjia Shtetërore Për Zvogëlimin e Rrezikut nga Fatkeqësitë 2016
Rregullorja Nr. 08/2013 për Përmbajtjen dhe Procedurat e Hartimit të Planeve të Reagimit Emergjent
Vlerësimi i Rreziqeve në Nivel Qendror 2016

Vlerësimi i Rreziqeve në Nivel Lokal 2023
Shtoja4 – Matrica e përgjegjësive

 Shtojca 5 – Bartja e Autoritetit
Vazhdimësia e qeverisjes është thelbësore për menaxhimin efektiv të emergjencave dhe për zbatimin e pandërprerë të operacioneve të reagimit. Për të siguruar funksionimin e strukturave komunale në çdo rrethanë, në rast të mungesës, paaftësisë për veprim ose pamundësisë së komunikimit të zyrtarit përgjegjës, autoriteti dhe përgjegjësitë barten tek personi pasues sipas renditjes së përcaktuar më poshtë. Bartja e autoritetit realizohet nga niveli më i lartë drejt nivelit më të ulët.
Bordi i Drejtorëve të Komunës
1. Kryetari i Komunës; 

2. Nënkryetari i Komunës; 

3. Shefi i kabinetit të kryetarit;
4. Drejtori për Mbrojtje dhe Shpëtim; 

5. Drejtori për Shërbime Publike;
6. Drejtori për Shëndetësi dhe Përkujdesje Sociale;
7. Drejtori për Buxhet dhe Financa;

8. Drejtori për Arsim; 

9. Drejtori për Urbanizëm, Planifikim dhe Mbrojtje të Mjedisit;
10. Drejtori për Punët Inspektuese;
11. Drejtori për Ekonomi, Zhvillim dhe Turizëm;
12. Drejtori për Bujqësi dhe Zhvillim Rural;
13. Drejtori për Gjeodezi, Katastër dhe pronë;
14. Drejtori për Kulturë, Rini dhe Sport.
15. Shefi i kabinetit të kryetarit (vetëm për funksione administrative dhe koordinuese).

Qendra Operative e Emergjente (QOE)

Në përputhje me parimet e menaxhimit të emergjencave dhe sistemit të komandimit të incidenteve, bartja e autoritetit brenda Qendrës Operative Emergjente bëhet sipas këtij rendi:

      1. Udhëheqësi i QKME-së (Kryetari i Komunës apo personi i autorizuar prej tij);

      2. Drejtori për Mbrojtje dhe Shpëtim;

      3. Koordinatori / Zyrtari për Menaxhimin e Emergjencave

      4. Komandanti i Incidentit (kur emërohet);

      5. Zyrtari për Informim Publik.
Institucionet pjesëmarrëse në QOE
· Policia e Kosovës; 

· Shërbimi i Zjarrfikjes dhe Shpëtimit; 

· Shërbimet Shëndetësore; 

· FSK (sipas nevojës); 

· Kryqi i Kuq; 

· Ndërmarrjet publike; 

· Institucionet tjera mbështetëse.

Shtojca 6 – Zhvendosja e Qeverisë Komunale

Në rast se objekti aktual i administratës komunale të Komunës së Rahovecit bëhet i papërdorshëm ose i pasigurt për shkak të një fatkeqësie natyrore, apo situate emergjente, funksionet e qeverisjes komunale do të zhvendosen përkohësisht në lokacione alternative, me qëllim të garantimit të vazhdimësisë së shërbimeve publike për qytetarët. 
Lokacionet e parashikuara për këtë qëllim janë: lokacioni i pare Shkolla Fillore e Mesme e Ulët “Isa Boletini” dhe lokacioni i dytë  Shkolla Fillore e Mesme e Ulët “Sadedin Hajda”
Në varësi të natyrës, përmasave dhe rrethanave të emergjencës, zhvendosja mund të realizohet edhe në objekte të tjera publike ose private që ofrojnë kushtet e nevojshme për funksionimin e administratës komunale dhe për vazhdimësinë e shërbimeve ndaj qytetarëve.

Lokacionet e lartpërmendura plotësojnë kriteret e sigurisë dhe funksionalitetit, duke ofruar:

· Siguri të mjaftueshme për personelin komunal dhe qytetarët.

· Hapësira të përshtatshme për akomodimin e stafit dhe organizimin e aktiviteteve administrative.

· Infrastrukturë funksionale, përfshirë energji elektrike, ujë, sanitari dhe qasje në internet.

· Sisteme alternative të energjisë (gjeneratorë) për sigurimin e funksioneve bazë.

· Qasje të lehtë në lokacionet e caktuara për personelin dhe qytetarët.
Shtojca 7 – Lista e Shpërndarjes së POE
Drejtoria për Mbrojtje dhe Shpëtim
Kordinatori/Zyrtari i Menagjimit Emergjent
Zyra e Komandantit të Stacionit Policor
Njësia e Zjarrfikjes dhe Shpëtimit
Drejtoria e Pylltarisë
Drejtori i Shërbimeve Sociale
Qendra Kryesore e Mjekësisë Familjare
Qendra e Komunikimit
Drejtorit Komunale
Sistemi i Shkollave Publike
Zyra për Informim Publik
Shërbimet komunale (rrymë, ujë, mbeturina)
Ekipi për vlerësimin e dëmeve
Kryqi i Kuq i Kosovës
Bordi i drejtorve
Këshilli i Qytetit/Fshatrave
Prokuroria në nivel komunal
Agjencia e Menaxhimit Emergjent (AME)
*Lista vazhdon sipas prioriteteve*
  Shtojca 8 – Dokumentet Esenciale
Shënimet gjyqësore

Ruajtja e shënimeve esenciale për lokalitetin është përgjegjësi e Sekretarit të Gjykatës në nivel komunal. Të gjitha shënimet esenciale duhet të ruhen në dosje, të vendosura në Zyrën e Sekretarit të Gjykatës Komunale.
Në këto shënime përfshihen si në vijim:

· Dokumentacioni i pasurive të paluajtshme;
· Të dhënat penale; 

· Testamentet; 

· Regjistrat civilë; 

· Dokumentacioni i gjykatave civile; 

· Certifikatat e martesës.
Evakuimi i dokumenteve në raste emergjente do të bëhet vetëm me miratimin e Sekretarit të Gjykatës Komunale.

Ngarkimi dhe transporti i këtyre dokumenteve është përgjegjësi e Policisë së Kosovës.

Një kopje në mikrofilm ose në medium ruajtës (disk) e të dhënave për pasuritë e paluajtshme duhet të ruhet në një arkiv të sigurt.
Agjencitë/Organizatat
Çdo agjencit ë \Organizatë brenda strukturës së pushtetit lokal duhet të themelojë programe për mbrojtjen e dokumenteve dhe të dhënave të veta.
Dokumentet e përcaktuara si esenciale për vijimin e funksioneve qeverisëse duhet të identifikohen dhe për to duhet të vendosen procedura mbrojtëse, si:

· ruajtja e kopjeve rezervë në një lokacion tjetër; 

· përdorimi i objekteve të sigurta për deponimin e dokumenteve. 

Gjithashtu, duhet të merren masa për sigurimin e operimit të vazhdueshëm të sistemeve të përpunimit automatik të të dhënave.
Shtojca 9 –  Strehim emergjent i popullsisë
Në kuadër të Planit Operativ Emergjent Lokal (POEL), janë identifikuar disa lokacione që plotësojnë kushtet bazë për strehim emergjent të popullsisë:

• Palestra e Sporteve “Mizahir Isma” –  kapacitet deri në rreth 1,000 persona;
• Shkolla e Mesme e Lartë “Xhelal Hajda – Toni” dhe Shkolla e Mesme e Lartë Profesionale “Selajdin Mullaabazi” (Rahovec) – kapacitet i përbashkët mbi 1,000 persona;
• Shkolla Fillore e Mesme e Ulët “Vëllezërit Frashëri” (Drenoc) – kapacitet mbi 500 persona;
• Shkolla Fillore e Mesme e Ulët “Mustaf Ibishi” (Kramovik) – kapacitet mbi 700 persona;
• Shkolla Fillore e Mesme e Ulët “Sadedin Hajda” (Rahovec) – kapacitet mbi 800 persona;
• Shkolla e Mesme e Lartë “Ukshin Hoti” (Krushë e Madhe) – kapacitet mbi 1,000 persona.

Kapaciteti i përgjithshëm i këtyre objekteve vlerësohet të jetë mbi 5,000 persona.

Objektet e lartpërmendura përgjithësisht plotësojnë kushtet bazë për strehim emergjent, duke përfshirë:
• furnizim me ujë të pijshëm;
• energji elektrike (përfshirë gjeneratorë rezervë);
• hapësira për përgatitjen dhe shpërndarjen e ushqimit;
• kushte sanitare;
• qasje për personat me aftësi të kufizuara.

Gjatë situatave emergjente, menaxhimi fillestar i këtyre lokacioneve realizohet nga drejtorët e institucioneve përkatëse, në koordinim me Drejtorinë Komunale për Mbrojtje dhe Shpëtim (DKMSH) dhe strukturat e FME #6 (Kujdesi Masiv dhe Strehimi), në bashkëpunim me Kryqin e Kuq të Kosovës dhe organizata të tjera mbështetëse.

Vëmendje e veçantë i kushtohet grupeve të cenueshme, përfshirë të moshuarit, personat me aftësi të kufizuara dhe fëmijët.

Komuna e Rahovecit, sipas nevojës dhe rrethabnave të krijuara, mund të identifikojë dhe aktivizojë edhe objekte të tjera që plotësojnë kriteret për strehim emergjent.
 Shtojca 10 – Kapacitetet e njësis së Zjarrfikjes dhe Shpëtimit 
(Shtojca nuk është pjesë e versionit për diskutim publik dhe do t'i bashkëngjitet versionit përfundimtar të planit pas miratimit.)
Shtojca 11 – Resurset emergjente, shëndetësore në Komunën e Rahovecit

(Shtojca nuk është pjesë e versionit për diskutim publik dhe do t'i bashkëngjitet versionit përfundimtar të planit pas miratimit.)
Shtojca 12 – Kapacitetet e Degës së Kryqit të Kuq të Kosovës në Rahovec

(Shtojca nuk është pjesë e versionit për diskutim publik dhe do t'i bashkëngjitet versionit përfundimtar të planit pas miratimit.)
Shtojca 13 –  Shembull i vendimit shpallja-dekretimi
Dekretimi i Planit Operativ Emergjent Lokal
Me autoritetin tim të dhënë dhe në bazë Ligjit mbi Qeverisjen Lokale dhe nenin 91, pika 1.2 TË LIGJIT NR. 04/L- 027 PËR MBROJTJE NGA FATKEQËSITË NATYRORE DHE FATKEQËSITË TJERA, si kryetar i Komunës së Rahovecit me autoritetin përfundtar për menaxhimin emergjent në Komunë, Unë shpall Planin Operativ Emergjent (“Planin 001”) të Komunës. 
POEL për Komunën e Rahovecit ofron reagimin ndaj emergjencave dhe fatkeqësive me qëllim të: shpëtimit të jetëve, mbrojtjes së shëndetit publik, sigurisë dhe të mirave materiale, restaurimin e shërbimeve esenciale, dhe për të mundësuar dhe asistuar në rimëkëmbjen ekonomike.

Në bazë të nenit 46, pika 2 të LIGJIT NR. 04/L-027 PËR MBROJTJE NGA FATKEQËSITË NATYRORE DHE FATKEQËSITË TJERA,
POEL është në pajtim me Sistemin e Integruar të Menaxhimit të Emergjencave në Republikën e Kosovës, Planin e Vlerësimit të Rrezikut për Komunën e Rahovecit dhe në harmoni me Planin e Reagimit Kombëtar.

Drejtori Komunal për Mbrojtje dhe Shpëtim ose Koordinatori\Zyrtari i Menagjimit Emenagjent i Komunës  së Rahovecit është përgjegjës për aktivizimin e Qendrës Operative Emergjente (QOE) me qëllim të drejtimit të operacioneve emergjente komunale.
Për më tepër, Koordinatori\Zyrtari i Menaxhimit Emenagjent i Komunës gjithashtu është i autorizuar që në koordinim me Kryetarin e Komunës, në bazë të nenit 47 të LIGJIT NR. 04/L-027 PËR MBROJTJE NGA FATKEQËSITË NATYRORE DHE FATKEQËSITË TJERA, ta plotësoj/amandamentoj Planin, sipas nevojës për ofrimin dhe krijimin e sigurisë dhe shëndetit të vazhdueshëm të banorëve dhe të mirave materiale të Komunës.
Sipas Planit, kryesuesi i secilës drejtori, sektor të Komunës do të caktoj nga një udhëheqës dhe së paku nga një zëvendës për  drejtorinë, sektorin përkatës.

Ky Dekret hyn në fuqi me nënshkrimin e tij dhe mbetet në fuqi të plotë derisa të amandamentohet apo shfuqizohet nga dekretet tjera.

____________________________________

Kryetari i Komunës së Rahovecit
z. Smajl Latifi
 Data, Muaji, 2026

Shtojca 14 – Shembull i Shpalljes së kërkesë për shpalljen e Gjendjes Emergjente Lokale 

DUKE PASUR PARASYSH QË, Drejtoria Komunale për Mbrojtje dhe Shpëtim ka konstatuar që:
      1. Për shkak të ________________(Thekso Ngjarjen)_______________, Komuna po ballafaqohet me        

         rrethana të rrezikshme;
     2. Për shkak të ____________( Thekso Ngjarjen)__________, të gjendjes me rrezikshmëri të jashtëzakonshme për jetën dhe pronat e bën të domosdoshme shpalljen e gjendjes së jashtëzakonshme lokale; 
PRANDAJ, NË KËTË MËNYRË DEKLAROJMË që në Komunën e Rahovecit ekziston/apo ka ekzistuar emergjenca; 
ËSHTË SHPALLUR DHE URDHËROHET që gjatë emergjencës së lartpërmendur, fuqitë, funksionet dhe detyrat e organizatës së menaxhimit emergjent të Komunës do të jenë/janë ato të përcaktuara me Ligjin, dhe Dekretet, Vendimet dhe planet e miratuara nga Komuna me qëllim të zbutjes së efekteve të emergjencës së lartpërmendur. 
________________________
 Data 
_______________________ 
Kryetari i Komunës
       Komuna e Rahovecit
Koordinatori\Zyrtari Emergjent

